Μισθολογικές διαφορές μεταξύ ανδρών και γυναικών στην Ελλάδα Ανισότητες: από την καταγραφή στην ανατροπή - PDF ΔΩΡΕΑΝ Λήψη\nDownload "Μισθολογικές διαφορές μεταξύ ανδρών και γυναικών στην Ελλάδα Ανισότητες: από την καταγραφή στην ανατροπή"\n1 Μισθολογικές διαφορές μεταξύ ανδρών και γυναικών στην Ελλάδα Ανισότητες: από την καταγραφή στην ανατροπή Η μελέτη της Ευαγγελίας Παπαπέτρου για την απασχόληση - ανεργία και τις μισθολογικές διαφορές ανδρών - γυναικών ήλθε να επιβεβαιώσει για μια ακόμη φορά τις διακρίσεις που υφίστανται οι γυναίκες στην αγορά εργασίας. Μια διάκριση που απαντιέται και στις υπόλοιπες 14 χώρες της ΕΕ, αν και σε ηπιότερες μορφές, πιθανολογώντας ότι μελέτες που θα υπάρξουν και για τα 25 κράτη της ΕΕ θα εμφανίζουν μεγαλύτερες αποκλίσεις της ανισότητας. Τα άκρως ενδιαφέροντα στοιχεία και συμπεράσματα της μελέτης - που ένα μέρος τους παρουσιάζουμε, με ευθύνη της ΕΠΟΧΗΣ - δείχνουν ότι οι γυναίκες εργαζόμενες, ιδιαίτερα αυτές που είναι χαμηλότερης εκπαιδευτικής βαθμίδας, υφίστανται μια έντονη κοινωνική δυσμενή μεταχείριση στην απασχόληση επ' αμοιβή και στο σπίτι (που, δυστυχώς δεν μπορεί να καταγραφεί). Διπλάσιο ποσοστό ανεργίας, ιδιαίτερα των νέων γυναικών και με αμοιβές χαμηλότερες, 25% κατά μέσον όρο. Οι στατιστικές αναλύσεις δεν μπορούν να ερμηνεύσουν, σύμφωνα με τα παραγωγικά χαρακτηριστικά ανδρών - γυναικών, τα αίτια της διαφοράς τους στην αγορά εργασίας. Ένα μεγάλο ποσοστό (38%) παραμένει μη ερμηνεύσιμο. Τα συνδικάτα, οι κοινωνικές οργανώσεις και κυρίως οι γυναικείες, η Αριστερά σε τελευταία ανάλυση, οφείλουν όχι μόνο να ερμηνεύουν, αλλά και να εξαλείψουν το ανερμήνευτο 38%.. Μ Μ Η ελληνική αγορά εργασίας και η θέση της Ελληνίδας εργαζόμενης σ' αυτήν χαρακτηρίζονται από ιδιαιτερότητες, σε πολλά σημεία όμως παρουσιάζουν ομοιότητες με τις υπόλοιπες 14 χώρες της ΕΕ. Η προσφορά εργασίας των γυναικών έχει αυξηθεί διαχρονικά. Ωστόσο, το ποσοστό συμμετοχής των γυναικών στο εργατικό δυναμικό (Πίνακας 1), αν και διαχρονικά αυξήθηκε, παραμένει σημαντικά χαμηλότερο (50,1%) του μέσου ποσοστού συμμετοχής των γυναικών για το σύνολο της ΕΕ (60,9%). Επίσης, στην Ελλάδα το ποσοστό συμμετοχής των γυναικών στο εργατικό δυναμικό παραμένει σημαντικά χαμηλότερο από αυτό των ανδρών (76,6%). Η απασχόληση των γυναικών Το ποσοστό απασχόλησης των γυναικών στην Ελλάδα (42,5%) υπολείπεται σημαντικά από το αντίστοιχο της ΕΕ (55,6%) και είναι ακόμη χαμηλότερο από το 60% που έχει τεθεί ως στόχος για το 2010 από το Ευρωπαϊκό Συμβούλιο της Λισσαβόνας. Στην Ελλάδα η ανεργία πλήττει ιδιαίτερα τις γυναίκες και τους νέους. Το ποσοστό ανεργίας των γυναικών (15%) είναι σημαντικά υψηλότερο από αυτό των ανδρών (6,6%) στη χώρα και σημαντικά υψηλότερο από το μέσο ποσοστό ανεργίας των γυναικών στην ΕΕ (8,7%). Το ποσοστό ανεργίας των νέων γυναικών ηλικίας ετών στην Ελλάδα (34,3%) είναι υπερδιπλάσιο από το αντίστοιχο ποσοστό στην ΕΕ (15,5%). 1\n2 Εκπαίδευση και απασχόληση Σημαντικές διαφοροποιήσεις παρατηρούνται στα ποσοστά απασχόλησης, συμμετοχής και ανεργίας των γυναικών για διαφορετικά επίπεδα εκπαίδευσης. Τα ποσοστά απασχόλησης και συμμετοχής των γυναικών στο εργατικό δυναμικό αυξάνονται καθώς αυξάνεται το επίπεδο εκπαίδευσης των γυναικών. Τα ποσοστά απασχόλησης και συμμετοχής των γυναικών με ανώτατη εκπαίδευση είναι υπερδιπλάσια των ποσοστών που έχουν οι γυναίκες με εκπαίδευση χαμηλότερης βαθμίδας. Οι γυναίκες απόφοιτοι λυκείου (μεσαίο επίπεδο εκπαίδευσης) εμφανίζουν τα υψηλότερα επίπεδα ανεργίας και οι γυναίκες πτυχιούχοι ανώτατων σχολών (ανώτατο επίπεδο εκπαίδευσης) το μικρότερο ποσοστό ανεργίας. Ο βαθμός ενσωμάτωσης των γυναικών στην αγορά εργασίας είναι μικρός και αυτό φαίνεται αν υπολογιστεί το ποσοστό απασχόλησης σε ισοδύναμες μονάδες πλήρους απασχόλησης (συνολικές εργατοώρες διαιρούμενες με τις ετήσιες ώρες εργασίας πλήρους ωραρίου). Στην Ελλάδα το ποσοστό αυτό για τις γυναίκες είναι ιδιαίτερα χαμηλό, 41,3%, το τρίτο χαμηλότερο στην ΕΕ και σημαντικά χαμηλότερο από τον αντίστοιχο μέσο όρο στην ΕΕ (46,8%). Επίσης, το ποσοστό απασχόλησης των γυναικών στην Ελλάδα σε ισοδύναμες μονάδες πλήρους απασχόλησης υπολείπεται σημαντικά του ποσοστού για τους άνδρες (72%), το οποίο είναι ελαφρά υψηλότερο από τον αντίστοιχο μέσο όρο στην ΕΕ (71,2%). Μερική απασχόληση Το ποσοστό μερικής απασχόλησης -δηλαδή ο αριθμός των μερικώς απασχολουμένων ως ποσοστό του συνολικού αριθμού των απασχολουμένων- των γυναικών (8,1%) είναι υπερτριπλάσιο από το αντίστοιχο ποσοστό των ανδρών (2,3%). Σημειώνουμε, βέβαια ότι το ποσοστό μερικής απασχόλησης στην Ελλάδα (4,5%) είναι σημαντικά χαμηλότερο από ό,τι κατά μέσον όρο στην ΕΕ (18% περίπου). Η μερική απασχόληση προσφέρει στις γυναίκες εργαζόμενες την ευκαιρία να συνδυάσουν την εργασία με τις ανάγκες της οικογένειας, ιδιαίτερα σε εκείνες τις περιπτώσεις που δεν υπάρχουν επαρκείς μονάδες φροντίδας παιδιών ή η οικογένεια δεν έχει τη δυνατότητα να καλύψει το σχετικό κόστος. Όμως, συνήθως οι θέσεις μερικής απασχόλησης αφορούν εργασίες με μικρότερες δυνατότητες εξέλιξης και με χαμηλότερες αμοιβές (ΟΟΣΑ, 1999). Κατάταξη κατά επάγγελμα Οι γυναίκες αποτελούν το μεγαλύτερο ποσοστό των υπαλλήλων γραφείου (52,5%) και των ανειδίκευτων υπαλλήλων (52,2%). Η απασχόληση των γυναικών σε διευθυντικές και σε ανώτατες διοικητικές θέσεις σε σχέση με τους άνδρες είναι ιδιαίτερα περιορισμένη, καθώς μόνο το 20% των θέσεων αυτών καλύπτεται από γυναίκες, ενώ μόνο το 1,3% του συνόλου των γυναικών κατέχει διευθυντικές θέσεις. Το 26,7% των γυναικών απασχολούνται ως υπάλληλοι γραφείου, ποσοστό σημαντικά υψηλότερο από το αντίστοιχο ποσοστό των ανδρών (14% στο σύνολο των ανδρών). Παρατηρούμε λοιπόν ότι υπάρχουν σημαντικές διαφορές ως προς τα βασικά χαρακτηριστικά και το είδος της απασχόλησης ανάμεσα στις γυναίκες και τους άνδρες εργαζομένους, οι οποίες δικαιολογούν χωριστές εκτιμήσεις για τους άνδρες και τις γυναίκες κατά φύλο. 2\n3 Αμοιβές ανδρών-γυναικών Διαφορές παρουσιάζονται και στις σχετικές αμοιβές γυναικών-ανδρών. Σύμφωνα με τα στοιχεία της ΕΣΥΕ για την Ελλάδα για το 1998, ο λόγος των μέσων μηνιαίων αποδοχών των γυναικών υπαλλήλων προς τις μέσες μηνιαίες αποδοχές των ανδρών υπαλλήλων στο σύνολο της χώρας σε βασικούς κλάδους του δευτερογενούς τομέα της οικονομίας ήταν 69,7%. Ειδικότερα: στα ορυχεία - μεταλλεία - λατομεία ήταν 84,2%, στη μεταποίηση 70,8% και στον ηλεκτρισμό-ύδρευση 62,7%. Σύμφωνα με τα στοιχεία της ειδικής δειγματοληπτικής έρευνας νοικοκυριών της ΕΕ (ECHP) του έτους 1998, στην Ελλάδα ο λόγος των μέσων ακαθάριστων ωριαίων αμοιβών των γυναικών προς εκείνες των ανδρών στο σύνολο της οικονομίας ήταν 86,8%, ενώ για το σύνολο της ΕΕ ήταν 83,8% (βλ. Πίνακα 2). Σύμφωνα με τα στοιχεία αυτά, στην Ελλάδα ο λόγος των αμοιβών των γυναικών προς εκείνες των ανδρών είναι υψηλότερος από ό,τι κατά μέσον όρο στην ΕΕ. Μια πιθανή εξήγηση που αναφέρεται είναι ότι σε χώρες όπως η Ελλάδα, όπου το ποσοστό συμμετοχής των γυναικών στην αγορά εργασίας είναι σχετικά χαμηλό, οι γυναίκες που συμμετέχουν στην αγορά εργασίας έχουν υψηλό επίπεδο εκπαίδευσης, με αποτέλεσμα οι μισθολογικές διαφορές μεταξύ ανδρών και γυναικών να είναι σχετικά περιορισμένες. Αντίθετα, σε χώρες στις οποίες στην αγορά εργασίας συμμετέχει ένα μεγαλύτερο ποσοστό γυναικών με χαμηλότερη εκπαίδευση και δεξιότητες, οι μισθολογικές διαφορές μεταξύ ανδρών και γυναικών είναι μεγαλύτερες. Τέλος, σύμφωνα με στοιχεία του ΟΟΣΑ οι γυναίκες εργαζόμενες στην Ελλάδα έχουν ισχυρή παρουσία σε 14 επαγγέλματα (επί συνόλου 115), στα οποία και κυριαρχούν (με μέση συμμετοχή 69%). Αντίθετα, τα 3/4 των ανδρών εργαζομένων έχουν ισχυρή παρουσία σε 29 επαγγέλματα. Το μέσο ετήσιο εισόδημα από μισθούς είναι υψηλότερο στους άνδρες. Οι γυναίκες λαμβάνουν, κατά μέσον όρο, περίπου το 75% των αμοιβών των ανδρών εργαζομένων. Στατιστικά σημαντική διαφορά παρουσιάζεται στις μεταβλητές της ηλικίας, της εμπειρίας, της τριτοβάθμιας εκπαίδευσης και των ωρών απασχόλησης. Η μέση ηλικία των ανδρών μισθωτών είναι μεγαλύτερη κατά περίπου 3 έτη από τη μέση ηλικία των γυναικών μισθωτών. Εξάλλου, ο άνδρας εργαζόμενος φαίνεται ότι διαθέτει μεγαλύτερη εμπειρία από τη γυναίκα (κατά μέσον όρο 5 επιπλέον έτη εμπειρίας). Το ποσοστό των γυναικών οι οποίες διαθέτουν τριτοβάθμια εκπαίδευση είναι μεγαλύτερο από εκείνο των ανδρών. Αντίθετα, δεν παρουσιάζεται στατιστικά σημαντική διαφορά μεταξύ των ποσοστών των ανδρών και των γυναικών που διαθέτουν δευτεροβάθμια εκπαίδευση. Οι άνδρες εργαζόμενοι φαίνεται ότι εργάζονται τουλάχιστον τέσσερις ώρες την εβδομάδα περισσότερο από ό,τι οι γυναίκες. Στατιστικά σημαντικές διαφορές δεν υπάρχουν ως προς την οικογενειακή κατάσταση και τον αριθμό των παιδιών. Οι άνδρες και οι γυναίκες που απασχολούνται είναι κυρίως έγγαμοι και έχουν, κατά μέσον όρο, περίπου ένα παιδί κάτω των 16 ετών. Η επίδραση της δευτεροβάθμιας και της τριτοβάθμιας εκπαίδευσης στις αποδοχές είναι μεγαλύτερη στις γυναίκες από ό,τι στους άνδρες. Οι εκτιμώμενοι συντελεστές δείχνουν ότι οι γυναίκες εργαζόμενες έχουν υψηλότερες αποδόσεις για το επίπεδο της εκπαίδευσης που διαθέτουν από ό,τι οι άνδρες εργαζόμενοι. 3\n4 Η εργασιακή εμπειρία έχει ιδιαίτερα σημαντική επίδραση στις αποδοχές των εργαζόμενων ανδρών και γυναικών. Η εργασιακή εμπειρία φαίνεται ότι αυξάνει περισσότερο τις αποδοχές των γυναικών από ό,τι εκείνες των ανδρών εργαζομένων. Συνεπώς, η επίδραση της εμπειρίας και της εκπαίδευσης στους μισθούς είναι μεγαλύτερη στις γυναίκες από ό,τι στους άνδρες. Το μικρότερο μέρος της διαφοράς των αμοιβών προκύπτει επειδή οι άνδρες και οι γυναίκες εργαζόμενοι διαφέρουν ως προς τα παραγωγικά χαρακτηριστικά τους και το ανερμήνευτο μέρος της διαφοράς στις αποδοχές, που πολλοί οικονομολόγοι ονομάζουν "παράγοντα διάκρισης", ερμηνεύεται περισσότερο από το "μειονέκτημα" που έχουν οι γυναίκες εργαζόμενες και λιγότερο από το "πλεονέκτημα" που έχουν οι άνδρες εργαζόμενοι. Συμπεράσματα Από τη σύντομη παρουσίαση της ελληνικής αγοράς εργασίας και της θέσης της Ελληνίδας εργαζόμενης σ' αυτήν προέκυψαν συνοπτικά τα εξής: Τα ποσοστά συμμετοχής των γυναικών στο εργατικό δυναμικό και τα ποσοστά απασχόλησης των γυναικών στην Ελλάδα είναι χαμηλά και το ποσοστό ανεργίας των γυναικών είναι υψηλό. Τα ποσοστά απασχόλησης και συμμετοχής των γυναικών στο εργατικό δυναμικό αυξάνονται καθώς αυξάνεται το επίπεδο εκπαίδευσης των γυναικών. Ο βαθμός ενσωμάτωσης των γυναικών στην αγορά εργασίας είναι μικρός και το ποσοστό απασχόλησης των γυναικών στην Ελλάδα υπολείπεται σημαντικά του ποσοστού απασχόλησης των ανδρών (σε ισοδύναμες μονάδες πλήρους απασχόλησης). Στην Ελλάδα ο λόγος των σχετικών αμοιβών μεταξύ γυναικών και ανδρών εργαζομένων είναι υψηλότερος από τον κοινοτικό μέσο όρο. Από την επεξεργασία των στοιχείων της ανάλυσης φαίνεται ότι οι άνδρες εργαζόμενοι έχουν μεγαλύτερη ηλικία και εμπειρία από τις γυναίκες εργαζόμενες. Διαφορές επίσης παρουσιάζονται στο επίπεδο εκπαίδευσης των εργαζομένων. Το ποσοστό των γυναικών που διαθέτουν τριτοβάθμια εκπαίδευση είναι μεγαλύτερο από εκείνο των ανδρών. Αντίθετα, δεν παρουσιάζεται σημαντική διαφορά μεταξύ ανδρών και γυναικών που διαθέτουν δευτεροβάθμια εκπαίδευση. Από μη παραμετρικούς ελέγχους φαίνεται ότι οι αποδοχές των ανδρών εργαζομένων έχουν υψηλότερη τιμή και μικρότερη διασπορά σε σχέση με τις αμοιβές των γυναικών. Οι αμοιβές των ανδρών είναι, κατά μέσον όρο, υψηλότερες από τις αμοιβές των γυναικών. Ο λόγος των μέσων αμοιβών των γυναικών προς τις μέσες αμοιβές των ανδρών ανέρχεται σε 75% για το σύνολο του δείγματος των εργαζομένων, δηλαδή οι αμοιβές των γυναικών εργαζομένων είναι, κατά μέσον όρο, 25% χαμηλότερες από τις αμοιβές των ανδρών. Οι άνδρες εργαζόμενοι απολαμβάνουν, κατά μέσον όρο, υψηλότερες αμοιβές από τις γυναίκες συναδέλφους τους στο ίδιο δεκατημόριο (ομάδα) της κατανομής των μισθών. Η διαφορά ως προς τις αποδοχές μεταξύ ανδρών και γυναικών μειώνεται καθώς μετακινούμαστε από την 1η ομάδα της κατανομής των μισθών (χαμηλότερο επίπεδο μισθών) προς την 5η μέση ομάδα (δεκατημόριο) και στη συνέχεια αυτή η διαφορά και πάλι αυξάνεται μέχρι την 9η ομάδα (δεκατημόριο) (υψηλότερο επίπεδο μισθών) της κατανομής των μισθών. Οι γυναίκες που βρίσκονται στο χαμηλότερο δεκατημόριο της κατανομής των μισθών λαμβάνουν, κατά μέσον όρο, περίπου το 68% των αμοιβών των ανδρών συναδέλφων τους, δηλαδή λαμβάνουν 32% χαμηλότερες αποδοχές από τους άνδρες εργαζομένους. Οι γυναίκες στα δύο υψηλότερα τμήματα της κατανομής των μισθών λαμβάνουν το 77% και το 74%, αντίστοιχα, των αποδοχών των ανδρών συναδέλφων τους. 4\n5 Τα αποτελέσματα της ανάλυσης έδειξαν ότι για το σύνολο του δείγματος οι διαφορές ως προς τα παραγωγικά χαρακτηριστικά των εργαζομένων ερμηνεύουν περίπου το 40% της διαφοράς των αμοιβών μεταξύ των δύο φύλων, ενώ το ανερμήνευτο μέρος της διαφοράς των αμοιβών ("ανερμήνευτο κατάλοιπο" ή "παράγοντας διάκρισης εις βάρος των γυναικών") είναι το υπόλοιπο περίπου 60%. Από αυτό, γύρω στις 22 εκατοστιαίες μονάδες χαρακτηρίζονται ως "πλεονέκτημα" των ανδρών, δηλ. το γεγονός ότι αμείβονται καλύτερα επειδή είναι άνδρες εργαζόμενοι και όχι γιατί έχουν διαφορετικά παραγωγικά χαρακτηριστικά, και οι υπόλοιπες 38 εκατοστιαίες μονάδες είναι το "μειονέκτημα" των γυναικών, δηλ. το γεγονός ότι αμείβονται με χαμηλότερες αμοιβές επειδή είναι γυναίκες και όχι γιατί έχουν διαφορετικά χαρακτηριστικά ανθρώπινου κεφαλαίου. Η ίδια εικόνα παρουσιάζεται και σε όλα τα δεκατημόρια της κατανομής των μισθών, καθώς οι διαφορές ως προς τις αμοιβές μεταξύ ανδρών και γυναικών εργαζομένων φαίνεται ότι δεν ερμηνεύονται από τα διαφορετικά παραγωγικά χαρακτηριστικά των εργαζομένων αλλά μάλλον αποτελούν το ανερμήνευτο μέρος της διαφοράς των αμοιβών ή αποτελούν διάκριση εις βάρος των γυναικών. Της Ευαγγελίας Παπαπέτρου* * Η Ευαγγελία Παπαπέτρου εργάζεται στη Διεύθυνση Οικονομικών Μελετών της Τράπεζας της Ελλάδος και ως επίκουρη καθηγήτρια στο Τμήμα Οικονομικών Επιστημών του Πανεπιστημίου της Αθήνας. Η μελέτη δημοσιεύτηκε στο τελευταίο τεύχος του "Οικονομικού Δελτίου" της Τράπεζας της Ελλάδος. Δημοσιεύθηκε: Εποχή τεύχος 735,


«Φάρμακο» το ξύδι για την ελκώδη κολίτιδα; - Αλεξάνδρα Καππάτου Ψυχολόγος - Παιδοψυχολόγος\nΑρχική \_ ΨΥΧΟΛΟΓΙΑ \_ «Φάρμακο» το ξύδι για την ελκώδη κολίτιδα;\nΗ ασθένεια αυτή, που προκαλεί επίσης πόνο, διάρροια και άλλα συμπτώματα, ανήκει σε μία ομάδα ασθενειών που αποκαλούνται ιδιοπαθείς φλεγμονώδεις παθήσεις του εντέρου, ενώ η συμπτωματολογία της μοιάζει πολύ με εκείνη της νόσου του Crohn.\nΩστόσο ενώ η ελκώδης κολίτιδα προσβάλλει μόνο το παχύ έντερο, η νόσος του Crohn μπορεί να προκαλέσει βλάβες και στα άλλα τμήματα του πεπτικού σωλήνα – από το στόμα έως το λεπτό έντερο.\nΟι ερευνητές λένε ότι αν και τα ευρήματα αυτά είναι ενθαρρυντικά και πιθανώς ισχύουν για τους ανθρώπους, θα πρέπει να επαληθευτούν σε κλινικές μελέτες.


Kρήτη: Δόθηκε λύση σε κρίσιμο ζήτημα των αγροτών του νησιού – Cretapress\nΣημαντική “ανάσα” στους ελαιοπαραγωγούς της Κρήτης δόθηκε σήμερα από το οικονομικό επιτελείο της κυβέρνησης.\nΠρόκειται για την έκτακτη ενίσχυση των 30 ευρώ ανά στρέμμα που δόθηκε στους παραγωγούς στο πλαίσιο της πανδημίας και η οποία αρχικά συμπεριελήφθη στις τακτικές επιδοτήσεις που έλαβαν με αποτέλεσμα ο συνυπολογισμός της να ξεπερνά για πολλούς το ποσό των 5.000 ευρώ.\nΑυτό σήμαινε πως ήταν υποχρεωμένοι να φύγουν από το ειδικό καθεστώς και να ενταχθούν στο κανονικό καθεστώς, δηλαδή τήρηση βιβλίων εσόδων,ΦΠΑ,τιμολόγια και τεράστια ταλαιπωρία.\nΝα θυμίσουμε ότι η καταληκτική ημερομηνία για την έναρξη βιβλίων εσόδων σε όσους εντάσσονταν στο κανονικό καθεστώς έληγε την Παρασκευή.\nΑργότερα, σε δελτίο Τύπου που εκδόθηκε από το γραφελίο του βουλευτή, αναφέρονται τα εξής:


Η ιστορία της Μακεδονίας - lastpoint.gr\n18/03/2018 17/03/2018 0 Σχόλια\tΕΘΝΙΚΑ, ΕΛΛΑΔΑ, ΙΣΤΟΡΙΑ, ΜΑΚΕΔΟΝΙΑ, Ν. Λυγερός\nΜπορεί η ιστορία της Μακεδονίας να μην άρχισε με αυτήν την κυβέρνηση, αλλά σίγουρα αυτή προσπαθεί να την τελειώσει με όλες αυτές τις προσπάθειες που κάνει. Τα βήματά της ακολουθούν τις τεχνικές της σοβιετικής νοοτροπίας και μάλιστα με σταλινικό ύφος.\nΑν μπορούσε να βάλει όλους τους διανοούμενους και τους φιλοσόφους σε ένα καράβι για να τους ξεφορτωθεί θα το έκανε, διότι δεν θέλει να έχει καμία σχέση με την ελληνική παράδοση, επειδή την θεωρεί γραφική και παλαιομοδίτικη. Θα ήθελε να ορίσει κι αυτή το έτος μηδέν για να σβήσει όλα τα προηγούμενα χρόνια ως ακατάλληλα και άσχετα για τη συνέχεια της επανάστασης.\nΤο πρόβλημα της τώρα είναι ότι και ο απλός λαός έχει καταλάβει τα ύπουλα της τεχνάσματα της προπαγάνδας. Ακόμα και οι πιο αθώοι κατάλαβαν ότι το Υπουργείο Εξωτερικών δεν προστατεύει την Μακεδονία και είναι έτοιμο για κάθε συμβιβασμό, αρκεί αυτός να δώσει τη λύση που περιμένει από τη σοσιαλιστική περίοδο της Γιουγκοσλαβίας.\nΜόνο που και στο πεδίο της βαρβαρότητας ενάντια της λήθης, υπάρχει ανικανότητα. Αυτό πρέπει να αξιοποιηθεί από την αντίσταση. Φοβάται τα Συλλαλητήρια, διότι φαίνεται ότι ο κόσμος δεν θέλει να δει την άποψη του να κυριαρχεί.\nΈτσι και το Συλλαλητήριο της Νέας Υόρκης συνεχίζει να προκαλεί φόβο ακόμα πιο έντονο, διότι τώρα φαίνεται ότι δεν δεχτήκαμε καμία πίεση για να υποκύψουμε, αλλά αντιθέτως ο Ελληνισμός σε κάθε μέρος της Γης ενώνεται για να συνεχίσει την ιστορία της Μακεδονίας.\n← Η Τουρκία απειλεί και προπαγανδίζει και εμείς ασχολούμαστε με τον Ιβάν\nΣτρατηγός ή στρατιώτης… →\nΤο πρόσωπο κι οι αξίες του 2021\n03/08/2019 04/08/2019 2\nΗ αναγνώριση των γενοκτονιών και το έργο Ανθρωπότητας\n16/05/2019 14/05/2019 0


Λεωνίδιο press: Αγροτικός Σύλλογος Λεωνίδιου μια ιστορία περίεργη.\nΑγροτικός Σύλλογος Λεωνίδιου μια ιστορία περίεργη.\nΟ Αγροτικός Σύλλογος Λεωνίδιου ο Αγ Λεωνίδας, ένας Σύλλογος με μεγάλη ιστορία που δεν τιμούν οσο έπρεπε κάποιοι.\nΣτο Λεωνίδιο, μια κατ εξοχήν αγροτική περιοχή ένας σύλλογος που εκπροσωπεί αυτην την αγροτική οικονομία φέρετε προς την επιλεκτική συμπεριφορά έναντι των μελων του. Μια διοίκηση του ενός αποφασίζει επιλεκτικά με κριτήρια παλαιό κομματικά ποιος θα δώσει τα προϊόντα του , ποιος θα τα πετάξει! Το καλεσμα για συμμετοχή στην εμπορική προσπάθεια του Συλλόγου αφορά όλα τα μέλη και οχι επιλεκτικά στους "Δικούς μας".. Θα με αναγκάσει αυτή η στάση σας να αναφερθω σε επόμενο κείμενο την επιτυχία αυτων των εμπορικών επιχειρημάτων. Θα με αναγκάσει να αναφερθώ στην χρήση του Συσκευαστιριου... Θα με αναγκάσει να αναφερθώ στην αμαρτωλή κατασκευή του. Το κείμενο αυτό έχει μοναδικό σκοπό την ενημέρωση. Προκαλώ την απάντηση σας πριν ασχοληθώ πιο σοβαρά μαζι σας. Ευχαριστώ για το χρόνο σας. Θα επανέλθω. Ένα μέλος.\nΑνώνυμος 13 Ιουλίου 2014 - 3:37 μ.μ.\nΕγω που εχω μετοχες τι πρεπει να κανω? να φυγω? να της πουλισω? ποιος θα της παρει? κανονικα ο συλλογος.\nαν θελω βρισκω αλλου, δεν περιμενω απο αυτους να πουλισουν της μελιτζανες μου 0,20 λεπτα το κιλο. μεγαλο κατορθομα εκαναν πουλισαν 20 τονους με 0,20 οταν η μελιτζανα εζει απο 0,90 εως 0,50! τους ευχαριστουμε!\nΟ Δίκαιος 13 Ιουλίου 2014 - 3:54 μ.μ.\nΜε το συσκευαστήριο, με το σφαγείο πρέπει να μάθουμε κάποια στιγμή τι έγινε? Γιατί τα έργα ανάπτυξης του Τσιγκούνη έγιναν στα εκκλησιαστικά χτήματα? Ποιος έδωσε άδεια για δυο τσίγκινους ντενεκέδες στον Ιστορικό οικισμό του Λεωνιδίου? Ποιος έδωσε πολεοδομική άδεια στον παραδοσιακό οικισμό του Λεωνιδίου για δυο μεταλλικά εκτρώματα? Εμείς γιατί πάμε αυτόφωρο για ένα κεραμίδι στο παράθυρο μας?\nΑνώνυμος 14 Ιουλίου 2014 - 11:37 π.μ.\nΚαπιοι ζηλεύουν η εχουν συμφέρον να μην κάνει ο συνεταιρισμος εμπόριο. Βέβαια ο πρόεδρος που έχουμε τώρα δεν.\nΑνώνυμος 14 Ιουλίου 2014 - 11:47 π.μ.\nΑυτός που κάνει καταγγελία να μας πει το όνομα του γιατί θα κάνουμε μηνύσεις. Δεν θα φορτώσει σε μας της μαλακιες που εκανε ο Τσιγκουνης με το κ Ν .Τ. για να πουλάει Καλαμπόκια και λιπασμα. Εμείς δεν είμαστε δεκανίκι του προέδρου. Ενας είναι. Ποιος τον υπολογίζει?\nο Γράφον 14 Ιουλίου 2014 - 9:06 μ.μ.\nΈνας ειναι και σας κανει οτι θέλει. Αλλα τέτοιους θελει, να λενε οτι πεις εσυ κ πρόεδρε. προσέξτε γιατι η μήνυση θα ανοίξει το θεμα και θα φέρω στο δικαστήριο το θέμα της χρήσης του συσκευαστηρίου ως μαγαζί για καλαμπόκια. Επιδότηση γ αυτό πήρατε? ποιος σας έδωσε άδεια κάτω από τους μύλους μες το δασάκι να κάνετε ένα κουτί με λαμαρίνες? Βάλε τη φωτογραφία που σου στέλνω.\nΑνώνυμος 15 Ιουλίου 2014 - 4:05 μ.μ.\nΟ Δίκαιος ας περάσει από το γραφείο δόμησης της περιοχής να μάθει ότι τα κτίρια βρίσκονται εκτός σχεδίου, άρα δεν υπόκεινται στις διατάξεις περί παραδοσιακού οικισμού και ιστορικού τόπου. Τα πραγματικά εκτρώματα βρίσκονται στο ιστορικό κέντρο. Κάνε μια βόλτα από το κέντρο κύριε Δίκαιε αλλά με τα πόδια γιατί αν διασχίζεις την αγορά με 100 μίλια την ώρα μόνο ευθεία μπορείς να δείς.\nΤέλος θα ήθελα να επισημάνω τις προσπάθειες που έκανε η παρούσα διοικούσα αρχή όλα αυτά τα χρόνια. Ξαφνικά τώρα θυμηθήκαμε τα σιδερένια κουτιά; 4 χρόνια τώρα είχαν εξαφανιστεί; Μάλλον!\nΑνώνυμος 15 Ιουλίου 2014 - 9:02 μ.μ.\nΕίναι τα έργα Τσιγκουνη αυτά. Αλλά που να παραδεχτούν οτι πήρε επιδόσεις για να γίνει τελικά αποθήκη. Οσο για την Άδεια απο πολεοδομια μπορείς να μάθεις αν έχει κσι πως την πηρε. Και το σφαγείο μήπως δεν έχει ακομα. Γιατι το εκανε σε κτήμα που εινα άλλου. Αγ Νικόλα.\nψεκασμενος απο αεροπλανα 16 Ιουλίου 2014 - 12:33 μ.μ.\nκοιτατε ρε που απο τον τσιγκουνη εχουν βγει αλλοι 2 δημαρχοι και ακομα με αυτον αχολουμαστε.ερε ποσο πατωσε τον τοπο


Η ψυχολογική και κοινωνική αντίληψη για την ανεργία, του Νίκου Δαμιανάκη - Αποψεις | RED LINE\nRED LINE › Ελλαδα › Αποψεις › Η ψυχολογική και κοινωνική αντίληψη για την ανεργία, του Νίκου Δαμιανάκη\n2018-09-08 16:30:08 EET\nΗ εργασία, πέρα από τις δυσκολίες, που εμπεριέχει, παρέχει στο άτομο πόρους και κοινωνικές επαφές, που βοηθούν στη συγκρότηση μιας ολοκληρωμένης κοινωνικής υπόστασης. Μέσω της συμμετοχής σε μια συλλογική προσπάθεια, με συγκεκριμένο σκοπό, αποκτά συλλογική και κοινωνική ταυτότητα. Η συγκεκριμένη ταυτότητα διαμορφώνεται από μια ποικιλία ατομικών και κοινωνικών στοιχείων εντός του κοινωνικού περιβάλλοντος. Η ανασφάλεια, όμως, εντός του κοινωνικού περιβάλλοντος, προκαλεί σημαντικές αρνητικές επιπτώσεις στην ψυχολογική υγεία του ατόμου. Όταν η συλλογική-κοινωνική ταυτότητα διέρχεται κρίση ή σύγχυση, το άτομο απομονώνεται και περιθωριοποιείται, νιώθοντας ντροπή και ευθύνη για την κατάσταση, στην οποία έχει περιέλθει. Αισθάνεται ασυνεπής απέναντι στους στόχους και στις προσδοκίες, που έχει θέσει για τη ζωή του, οι οποίες όμως είναι παράγωγα της υποτιθέμενης κοινωνικής του θέσης και ταυτότητας. Δέχεται τον εαυτό του, ως ανίκανο να στηρίξει την κοινωνική του θέση, αλλά και υπεύθυνο για την κατάσταση που βιώνει, ακόμα και για την έλλειψη μελλοντικής προοπτικής. Η κοινωνική ταυτότητα του ανέργου, που προσδίδεται στο άτομο από την κοινωνία, αποτελεί κάποιου είδους στιγματισμό και παράλληλη επιβεβαίωση της μη χρησιμότητάς του. Οι άνεργοι, όπως παρατηρείται, εμφανίζουν συχνότερα συμπτώματα ψυχικής διαταραχής, τάσεις για νοσηλεία σε ψυχιατρικά ιδρύματα και ροπή προς την αυτοκτονία. Επίσης, παρουσιάζουν σε μεγαλύτερο ποσοστό, διάφορες ψυχικές διαταραχές, όπως σχιζοφρένεια, καταθλιπτικές και αγχώδεις διαταραχές.\nΟ ρόλος της φτώχειας μέσα στην κοινωνία διαμορφώνεται από την κοινωνική και πολιτισμική θεώρηση για την εργασία και αποκτά κάποια σημαντικότητα, από τη στιγμή που τα μέλη της κοινωνίας, έχοντας κοινές αντιλήψεις γι’ αυτήν, συγκρούονται με τους φτωχούς και τους φτωχοποιημένους πολίτες και τους οδηγούν, με αλυσιδωτές αντιδράσεις, στα πλαίσια-δεσμά των μηχανισμών του κοινωνικού ελέγχου (Π.χ Κοινωνικά Επιδόματα Αλληλεγγύης). Η λειτουργία της φτώχειας, ως στοιχείο – χαρακτηριστικό της κοινωνικής οριοθέτησης – οδηγεί σε έκπτωση του ατόμου, και μέσω του κοινωνικού αποκλεισμού, στον πολιτικό αποκλεισμό. Δηλαδή, στην απώλεια βασικών πολιτικών και κοινωνικών δικαιωμάτων, αφού θεωρείται ανίκανο να συντηρήσει τον εαυτό του. Ως αποτέλεσμα η μη σταθερή, ατομική, πολιτική και κοινωνική θεώρηση.\nΟ κοινωνικός αποκλεισμός, όπως τον βιώνουν οι άνεργοι, παρουσιάζει πολλαπλές πτυχές. Αυτές αφορούν στον οικονομικό, κοινωνικό και πολιτικό βίο των ανέργων. Αναντίρρητα, όμως, κυρίαρχη έννοια, ενισχυτική, όχι μόνο προς το ίδιο το φαινόμενο, αλλά και προς την έρευνα, είναι αυτή της τάξης των ανέργων. Οι άνεργοι, που εργάζονταν, ανήκαν στις χαμηλές, εισοδηματικά, τάξεις. Στη σύγχρονη εποχή της όξυνσης του καπιταλιστικού ανταγωνισμού, η εντατικοποίηση της εργασίας αυξάνεται,\nοι εργοδοτικές απαιτήσεις αυξάνονται, και το αποτέλεσμα η μείωση του εργατικού δυναμικού. Αυτό σημαίνει, πως οι άνθρωποι, που χάνουν την εργασία τους, αρχίζουν ν’ απομακρύνονται από καταναλωτικές συμπεριφορές και δραστηριότητες, λόγω της μείωσης της οικονομικής τους δυνατότητας. Σε μια «δυτική» κοινωνία, όπως η ελληνική, με πρότυπο το κοινωνικό κύρος, όπως προκύπτει από την εργασιακή παραγωγικότητα, η ανεργία και η αδυναμία ανάπτυξης εργασιακών «δεξιοτήτων», οδηγούν τον άνεργο στον κοινωνικό αποκλεισμό. Απέναντι στο ιδεώδες της σύγχρονης κοινωνίας, οι άνεργοι εκπροσωπούν μια αδύναμη και απροστάτευτη κοινωνικοοικονομική πληθυσμιακή μερίδα. Μάλιστα, η κοινωνική περιθωριοποίηση κι ο αποκλεισμός από κοινωνικά ή ατομικά αγαθά, που απολάμβαναν στο παρελθόν, συχνά τους οδηγεί σε βίαιες και εγκληματικές πράξεις, που με τη σειρά τους εντείνουν την κοινωνική αποστασιοποίηση απέναντί τους.\nΗ κοινωνική περιθωριοποίηση δεν πραγματοποιείται μόνο εξαιτίας της αδυναμίας των εργαζομένων να εκπληρώσουν τις σύγχρονες εργασιακές και παραγωγικές απαιτήσεις του καπιταλιστικού παραδείγματος. Αν αυτό συνέβαινε, τότε το συγκεκριμένο φαινόμενο θα μπορούσε ν’ αντιμετωπιστεί αποκλειστικά μέσω της οικονομικής επιστήμης. Η διαδικασία αντιμετώπισης της οπτικής του κοινωνικού αποκλεισμού θα απαιτούσε προσπάθεια κοινωνικών ρήξεων και προσπάθεια αλλαγών συγκεκριμένων αντιλήψεων και στάσεων. Θα απαιτούσε επαναθεμελίωση των ενδοκοινωνικών και διατομικών σχέσεων, με κύρια στοιχεία την ανεκτικότητα, την αποδοχή και την στήριξη στις διαφορετικές ομάδες. Μια ουσιαστική διαφοροποίηση, σε ιδεολογικό και πρακτικό επίπεδο, από τον πραγματικό υπαίτιο της συγκεκριμένης κατάστασης. Μια τέτοιου είδους αντιμετώπιση θα προσπερνούσε τις βασικές αιτίες διαμόρφωσης του κοινωνικού αποκλεισμού. Μια βασική αιτία είναι η ανάγκη του συστήματος για κοινωνικό έλεγχο ορισμένων πληθυσμιακών ομάδων, μέσω της περιθωριοποίησής τους. Για το λόγο αυτό εντείνεται και η καλλιέργεια στο κοινωνικό σύνολο ενός συγκεκριμένου κοινωνικού αφηγήματος. Ο έλεγχος, από την πλευρά του συστήματος, θα επιτευχθεί, μέσω της κοινωνικής απομάκρυνσης του ατόμου, εν προκειμένω του ανέργου, από το ίδιο το κοινωνικό σώμα.\nΣτην Ελλάδα ισχύει, ότι και σε κάθε δυτική χώρα. Όπως κάθε δυτική κοινωνία ρυθμίζεται και λειτουργεί κατά τις επιταγές της ελεύθερης αγοράς, «η οποία παράγει μαζικά την απορρύθμιση», έτσι η απορρύθμιση δεν είναι απλά μια παθολογική κατάσταση, που εμφανίζεται σε λίγους ανθρώπους, αλλά πολύ περισσότερο εμφανίζεται σε τέτοιο βαθμό, ώστε να παίρνει διαστάσεις μιας γενικότερης κατάστασης στις συγκεκριμένες κοινωνίες. Όσον αφορά το άτομο, κατά μόνας, οδηγείται σε απορρύθμιση και από προσωπικές συνθήκες, που διαμορφώνονται από την αλληλεπίδρασή του με την κοινωνία. Επιπλέον, η κατάρρευση του μοντέλου της παραδοσιακής κοινωνίας, δημιουργεί παγκόσμια απορρύθμιση, έως ότου να εμφανιστεί μια νέα κοινωνική οργάνωση. Παρόλα αυτά, η παγκοσμιοποίηση του συστήματος της ελεύθερης αγοράς, προκαλεί την πρωτοφανή εξάπλωση, βάθος και διάρκεια της απορρύθμισης.\nΗ έλλειψη νοήματος, λόγω της ανεργίας και της φτώχειας, αυξάνει το καθεστώς ανασφάλειας και κοινωνικής αβεβαιότητας στο άτομο. Τα χρέη αυξάνονται και η κρατική-κοινωνική προστασία απέναντι σε τράπεζες και μεγάλες επιχειρήσεις, δημόσιες ή ιδιωτικές, μειώνεται ή εξαλείφεται. Η έλλειψη προοπτικής και η διάρρηξη των οικογενειακών και κοινωνικών σχέσεων εντείνονται. Αποτέλεσμα όλων αυτών είναι η αλλοίωση και η καταρράκωση της έννοιας και των στοιχείων, που συγκροτούν την ατομική και κοινωνική ταυτότητα του ατόμου, τις οποίες απέκτησε, μέσω της κοινωνικής αλληλεπίδρασης. Αυτή η αλλοίωση το οδηγεί στην απώλεια του νοήματος της ατομικής του ύπαρξης.\nΗ απώλεια αυτή είναι η αιτία, που οδηγεί το άτομο ενάντια και στον ίδιο του τον εαυτό. Σε σχέση με τις ευθύνες του αστικού κράτους για τις αυτοκτονίες και τη γενικότερη κοινωνική εξαχρείωση, θα πρέπει να αναφερθούν οι σχέσεις και οι δεσμοί αυτού με το μεγάλο, διεθνές και εγχώριο, κεφάλαιο. Το μεγάλο κεφάλαιο, ανεξαρτήτου προελεύσεως, με αιχμή του δόρατος το Τραπεζικό – Επενδυτικό κεφάλαιο, με την βοήθεια μεγάλης μερίδας του ελληνικού πολιτικού προσωπικού, επιδιώκει κι έχει πετύχει, σε μεγάλο βαθμό, την αποδιοργάνωση της εργασίας και διάλυσης της κοινωνικής συνοχής. Οι αποφάσεις, οι συμφωνίες, τα διάφορα μέτρα, που λαμβάνονται και τα αποτελέσματα όλων αυτών, είναι οι αιτίες πολύ μεγάλου ποσοστού θανάτων των πολιτών της χώρας.\nΣτην Ελλάδα, εξαιτίας των κοινωνικών αλλαγών, που επιφέρει το\nΚαπιταλιστικό Σύστημα, το άτομο στρέφεται στην εξατομίκευση και στη μοναξιά, απρόθυμο να ενταχθεί και να συμμετάσχει ενεργά σε οποιασδήποτε μορφή συλλογικότητας, θεωρώντας ότι ο καθένας, ατομικά, μπορεί να την υποκαταστήσει και να καταφέρει να επιβιώσει μέσα στο κλίμα του γενικότερου ανταγωνισμού. Αυτές οι ατομικές και εξατομικευμένες στάσεις και συμπεριφορές, που οδηγούν τον κοινωνικό ιστό σε πλήρη καταβαράθρωση, διαμορφώνονται μέσα σε όρους βαθιάς κρίσης, οικονομικής, κοινωνικής, αξιακής και πολιτισμικής. Μιας κρίσης που αναπτύσσεται σε όλα τα επίπεδα, στο πλαίσιο του χρηματοπιστωτικού καπιταλισμού και της «νεοφιλελεύθερης» πολιτικής, όπως υπαγορεύεται άμεσα από τις ανάγκες και την ιδεολογία του καπιταλισμού. Ο εξαντλητικός περιορισμός του κράτους πρόνοιας, η μαζική ανεργία μέσα από τις εκτεταμένες ιδιωτικοποιήσεις, οι «ελαστικές» μορφές εργασιακών σχέσεων, η εμπορευματοποίηση της υγείας, το τρομακτικό άνοιγμα της ψαλίδας, ανάμεσα σε πλούσιους και φτωχούς, και η υπέρ-εντατικοποίηση της εργασίας, με ταυτόχρονη μείωση των αποδοχών, αποτελούν τις ορατές συνέπειες αυτής της πολιτικής στη ζωή των ανθρώπων. Ταυτόχρονα, το κράτος με τη χρηματοδότηση των διαφόρων ελίτ, οργανώνει τους μηχανισμούς του για να ελέγχει τη ζωή των ατόμων, διαμορφώνοντας ένα πλέγμα εξουσιών, όπου οι πολίτες καλούνται να διαμορφώσουν τη στάση ζωής τους, με βάση το δόγμα και τις επιταγές του νεοφιλελευθερισμού. Θα πρέπει, συμπερασματικά, να είναι «ατομικοί επιχειρηματίες» στην επιχείρηση της ζωής τους. Η «ελευθερία διαχείρισης» της ζωής τους γίνεται το εργαλείο της κυριαρχίας της κρατικής εξουσίας πάνω τους.\nΟ Νίκος Δαμιανάκης είναι Μέλος του Ε.Γ. Σοσιαλιστικής Προοπτικής


Η ανάγνωση ως αξία ή οι αξίες της ανάγνωσης; | ΠΕΡΙΟΔΙΚΟ Ο ΑΝΑΓΝΩΣΤΗΣ ΓΙΑ ΤΟ ΒΙΒΛΙΟ ΚΑΙ ΤΙΣ ΤΕΧΝΕΣ\nΑΡΧΙΚΗ ΣΤΗΛΕΣ ΔΙΑΒΑΖΟΥΜΕ; Η ανάγνωση ως αξία ή οι αξίες της ανάγνωσης;\nΌλοι όσοι διαβάζουμε τον Αναγνώστη είμαστε φίλοι της ανάγνωσης. Όλοι έχουμε τις αναγνωστικές μας προτιμήσεις και τις αναγνωστικές μας συνήθειες, διαφορετικές και παρόμοιες. Άλλος μπορεί να διαβάζει γιατί το επιβάλει η δουλειά του, άλλος μόνο στον ελεύθερο χρόνο του, όλοι ωστόσο θα συμφωνούσαμε ότι η ανάγνωση είναι μια σπουδαία δραστηριότητα και θα συντασσόμασταν με τον ευγενή στόχο της προώθησής της. Θέλουμε ειλικρινά να διευρυνθεί το αναγνωστικό κοινό, να διαβάζουν περισσότεροι άνθρωποι, να ωφελούνται και να απολαμβάνουν μέσα από την ανάγνωση. Αν ετίθετο το ερώτημα «η ανάγνωση είναι δηλαδή μια αξία;» δύσκολα κάποιος θα απαντούσε αρνητικά, θα το θεωρούσε σχεδόν αυτονόητο, ως μορφωμένος άνθρωπος και αναγνώστης, να υπερασπιστεί την αξία της ανάγνωσης. Ωστόσο, έχουμε αναρωτηθεί άραγε αν αυτό που υπερασπιζόμαστε όταν επαινούμε την ανάγνωση, όταν επιδιώκουμε τη διάδοσή της, είναι η ίδια η ανάγνωση ή μήπως είναι οι αξίες, οι πεποιθήσεις, οι ιδέες που ελπίζουμε ότι θα προωθηθούν μέσω αυτής;\nΗ διάκριση που επιχειρώ εδώ φαίνεται καλύτερα στη σχέση με τα παιδιά μας ή με τους μαθητές μας αν τυχαίνει να είμαστε εκπαιδευτικοί. Λέμε ότι θέλουμε να γίνουν τα παιδιά αναγνώστες, να αγαπήσουν την ανάγνωση, αλλά πόσο έτοιμοι είμαστε να παραχωρήσουμε πλήρη ελευθερία στην επιλογή των αναγνωσμάτων; Με χίλιους δυο τρόπους, από τους πιο φιλικούς και έμμεσους, μέχρι τους πιο καταπιεστικούς και άμεσους (ιδίως στο επίπεδο του επίσημου εκπαιδευτικού συστήματος) εννοούμε τα παιδιά να αγαπήσουν όχι την ανάγνωση γενικά, αλλά εκείνα τα αναγνώσματα που εμείς θεωρούμε αξιόλογα, ωφέλιμα, γεμάτα από τις σωστές αξίες και, επομένως, αξιαγάπητα. Τα παιδιά με τη διαίσθησή τους καταλαβαίνουν την υποκρισία αυτή των ενηλίκων. Όταν ακούν να επαινούμε την ανάγνωση και να τα προτρέπουμε να διαβάζουν, αισθάνονται ότι στην πραγματικότητα κάτι πάει να τους επιβληθεί, ότι το επόμενο βήμα είναι η συζήτηση (ή μήπως ο έλεγχος;) για το τι διαβάζουν. Ο έπαινος της ανάγνωσης στο λόγο των ενηλίκων υποκρύπτει συχνά τη διάθεση επιβολής ενός συγκεκριμένου συστήματος αξιών και μάλιστα, τόσο περισσότερο, όσο πιο παθιασμένος με την ανάγνωση είναι ο ομιλών ενήλικος. Ας μην παραξενευόμαστε λοιπόν όταν τα παιδιά αντιδρούν στις προτροπές μας να διαβάζουν κι ας μη βιαζόμαστε να αποδώσουμε την αντίδραση αυτή σε άλλους λόγους (την τηλεόραση ή το διαδίκτυο) που ασφαλώς συλλειτουργούν.\nΑμφιβάλλω λοιπόν αν η ανάγνωση είναι, τουλάχιστον στην ελληνική κοινωνία, αξία καθεαυτή. Η αξία της ανεβοκατεβαίνει ανάλογα με το είδος του αναγνώσματος: η ανάγνωση λογοτεχνίας θεωρείται ανώτερη και ευγενέστερη από την ανάγνωση πληροφοριακών βιβλίων· κι όμως υπάρχουν συστηματικοί αναγνώστες που δεν διαβάζουν καθόλου λογοτεχνία. Όσο για τις διακρίσεις στο εσωτερικό της λογοτεχνίας, εκεί θα συναντήσουμε ένα πεδίο ατελείωτου ανταγωνισμού αισθητικών, κοινωνικών, ηθικών αξιών. Η αναγνώριση της αξίας της ανάγνωσης, ωστόσο, προϋποθέτει προπαντός το σεβασμό της ανάγνωσης του άλλου. Προϋποθέτει, ακόμη, τη μετατόπιση της έμφασης από το τι διαβάζουμε στο πώς διαβάζουμε. Μέχρις στιγμής σε μας το τι διαβάζουμε προκαλεί παθιασμένες συζητήσεις διότι όλοι θέλουν να επιβεβαιώσουν τις αξίες και το γούστο τους. Το πώς και το γιατί διαβάζουμε είναι αυτό όμως που ανοίγει δρόμους και δημιουργεί αναγνώστες\nΠροηγούμενο άρθροΗ επιστροφή του Ρέμπους – Συνέντευξη με τον Ίαν Ράνκιν\nΕπόμενο άρθροΣχόλια σε ένα ποίημα\nΧριστίνα Ανδρέου 06/04/2013\tστο\t12:06\nΣυμφωνώ με τον προβληματισμό που εκτέθηκε στο παραπάνω άρθρο. Η αυταξία της ανάγνωσης στη σύγχρονη εποχή δεν πείθει το ευρύ κοινό, παρά μόνο τους ορκισμένους φιλαγνώστες, οι οποίοι περα από τις αξίες της ανάγνωσης έχουν προχωρήσει στην αποτίμηση της αισθητικής, αν θέλετε, απόλαυσης που προκύπτει από την ανάγνωση.Το ζητούμενο, κατά τη γνώμη μου, είναι σαφώς να αναρωτηθούμε κι εμείς οι ίδιοι για το ποιές είναι οι αξίες της ανάγνωσης, ερώτημα που προφανώς συνδέεται (αν ομιλούμε περί λογοτεχνίας)με τον ρόλο της Τέχνης ευρύτερα στη ζωή μας. Νομίζω ότι η ανάγνωση ταυτίζεται στη συνείδηση πολλών με κάτι το επιβεβλημένο, που ανακαλεί στο μυαλό οδυνηρές σχολικές μνήμες όπου το βιβλίο ισοδυναμεί με εξετάσεις, βαθμολογία και εισαγωγή σε πανεπιστήμια. Πρόκειται για μία καθαρά ωφελιμιστή οπτική στην οποία εγκλωβίστηκε το βιβλίο, ειδικά την τελευταία δεκαετία, και η οποία αποπνευματοποίησε τη διαδικασία ανάγνωσης. Συνυπεύθυνοι… όλοι μας: η ελλιπής κρατική μέριμνα, οι εκπαιδευτικοί, οι γονείς και θα προσέθετα, ας μου επιτραπεί, η εισβολή των νέων τεχνολογιών. Οι τελευταίες, αν και δαιμονοποιούνται σχεδόν για κάθε πρόβλημα, θα μπορούσαν να λειτουργήσουν θετικά στην καλλιέργεια αναγνωστικής συμπεριφοράς γενικότερα, αφού ανοίγουν τόσους δρόμους για την επαφή με κείμενα. Παρ’ όλα αυτά στεκόμαστε στα αρνητικά, ίσως επειδή κι εμείς οι ίδιοι αγνοούμε τις θετικές διαστάσεις που μπορεί να έχει λόγου χάρη το Διαδίκτυο στον τομέα αυτό.\nΊσως, οφείλουμε όλοι μας από κοινού να αναστοχαστούμε αντιαυταρχικά πάνω στην προώθηση της ανάγνωσης, κάτι που μπορεί να επιτευχθεί και με άλλους ανεξερεύνητους τρόπους. Η δογματική επιβολή του βιβλίου ή της ανάγνωσης στο σχολείο και αλλού, ας μην αυταπατώμαστε, δεν πιάνει… Μια φιαλαγνωστική κουλτούρα αναπνέει μόνο στο έδαφος της ελευθερίας και της δημιουργικής αξιοποίησης όλων των δυνατών μέσων.\nΓράψτε απάντηση στο Χριστίνα Ανδρέου Ακύρωση απάντησης


Ο Χρήστος Παπαδόπουλος - Πόρος, Αττική\nΟ Χρήστος Παπαδόπουλος\nΟ Χρήστος Παπαδόπουλος, λάτρης από μικρός της ζωγραφικής και της άθλησης, γεννήθηκε στον Πόρο. Λόγω των οικονομικών δυσκολιών της οικογένειάς του, προσπάθησε από πολύ μικρή ηλικία, να κατακτήσει μόνος του τη ζωή και το πέτυχε. Διακρίθηκε σε πανελλήνιους αγώνες ως πρωταθλητής Ελλάδος στις καταδύσεις και στην ενόργανη γυμναστική. Όντας αυτοδίδακτος στη ζωγραφική, ο Αμερικανός διακοσμητής MAURICE BAILEY ανακάλυψε το πηγαίο ταλέντο του και τον σύστησε στον κόσμο της τέχνης και της καλλιτεχνικής διακόσμησης, όπου δραστηριοποιήθηκε με μεγάλη επιτυχία. Τα έργα του, εκτός από πίνακες ζωγραφικής, περιλαμβάνουν ψηφιδωτά, ταπισσερί, και ανάγλυφα από χαλκό και μπρούτζο. Έχει διακοσμήσει αποκλειστικά με έργα του μεγάλα γνωστά ξενοδοχεία σε όλο τον κόσμο, καθώς και τρία βασιλικά παλάτια στο Ιράν, την Ιορδανία και το Μαρόκο. Στο καλλιτεχνικό του έργο εντάσσεται και η διακόσμηση σε κρουαζιερόπλοια, μεγάλα καταστήματα και σπίτια στην Ελλάδα και στην Ευρώπη.\nΜετά από 25 χρόνια δουλειάς στο εξωτερικό, αποφάσισε να επιστρέψει στην αγαπημένη του γενέτειρα, τον Πόρο, προκειμένου να την ομορφύνει μέσα από την αφοσίωσή του στην Τέχνη. Ξεκίνησε με το θυρεό του νησιού (που δεν υπήρχε) και συνέχισε διακοσμώντας καταστήματα και φιλοτεχνώντας εξαιρετικές και μοναδικές πινακίδες, που προκαλούν το ενδιαφέρον των τουριστών, οι οποίοι τις αποθανατίζουν και τις κρατούν ως ενθύμιο από το πέρασμά τους στο νησί.\nΟ Χρήστος Παπαδόπουλος σήμερα δίνει μαθήματα ζωγραφικής, ταπισσερί και ψηφιδωτών στο κέντρο δημιουργικής απασχόλησης του νησιού. Τα παιδιά συνεργάζονται και δημιουργούν ομαδικά έργα με τα οποία κοσμούν διάφορα δημόσια κτίρια, ενώ νοιώθουν ιδιαίτερα περήφανα και για τα ατομικά τους έργα, που κατά καιρούς τα παρουσιάζουν και σε εκθέσεις. Το καλοκαίρι η εκπαίδευση επεκτείνεται και σε παιδιά επισκεπτών του νησιού, συσφίγγοντας έτσι τις ανθρώπινες σχέσεις. Επίσης στο πρόγραμμα διαμονής στον Πόρο ομάδων Αμερικανών τουριστών, περιλαμβάνεται επίσκεψη σε εργαστήριο ντόπιου καλλιτέχνη, όπου ο κ. Παπαδόπουλος τους ενημερώνει για την προσφορά των Ελλήνων στην Τέχνη και στις επιστήμες.\nΣημεία ενδιαφέροντος - Πόρος\nΤι να κάνετε\t(3)\nΚαταστήματα - Αγορές\t(2)\nΓαστρονομία, Διασκέδαση, Υγεία & Ευεξία


Βενγκέρ: «Να καλύψουμε τις δύο ήττες» - Onsports.gr\nΓιάννης Ασκούνης\t17 Ιανουαρίου 2012, 02:16\nΒενγκέρ: «Να καλύψουμε τις δύο ήττες»\nΜία νίκη επί της Μάντσεστερ Γιουνάιτεντ θα ικανοποιήσει τις... βαθμολογικές ορέξεις του Αρσέν Βενγκέρ ύστερα από τις δύο τελευταίες ήττες της Άρσεναλ.\nΟ Αλσάτος τεχνικός δεν έχει... χωνέψει ακόμα τα διαδοχικά αρνητικά αποτελέσματα των «κανονιέρηδων», αλλά δεν πετά «λευκή πετσέτα». Συγκεκριμένα θεωρεί πως η ομάδα του μπορεί να καλύψει το χαμένο έδαφος αν κερδίσει τους «κόκκινους διαβόλους» στο επερχόμενο μεταξύ τους παιχνίδι στο πλαίσιο της Premier League.\n«Χαρίσαμε δεύτερο παιχνίδι. Μετά την Φούλαμ ακολούθησε η Σουόνσι. Στο δικό μας επίπεδο αυτές οι ήττες είναι εκνευριστικές. Καταλήγουμε πως υστερούμε στις τελικές μας αποφάσεις εντός αγωνιστικού χώρου. Ανησυχώ επειδή ήμασταν 1-0 με την Φούλαμ και χάσαμε, ενώ με την Σουόνσι επιστρέψαμε από 2-2 και χάσαμε.\nΤην Κυριακή έχουμε τεράστια ευκαιρία να αναπληρώσουμε τους συγκεκριμένους έξι βαθμούς. Έφτασε η ώρα να ξυπνήσουμε και να επανακτήσουμε την αυτοσυγκέντρωση μας κόντρα στην Μάντσεστερ Γιουνάιτεντ» σχολίασε σχετικά στην επίσημη ιστοσελίδα της Άρσεναλ ο έμπειρος κόουτς.


Αισιόδοξη πορεία διάνυσε η Ξιφασκία στην φετινή αγωνιστική περίοδος! - Action In Sports Cyprus\nΑισιόδοξη πορεία διάνυσε η Ξιφασκία στην φετινή αγωνιστική περίοδος!\nCyprus Talent Fencing 2015 02\nΜε το κλείσιμο της φετινής αγωνιστικής περιόδου και μία ανάσα πρίν την νέα, η ΚΟΞ προχώρησε σε απολογισμό και οργανώθηκε για την έναρξη της επόμενης που φέρνει και τους Ολυμπιακούς αγώνες.\nΜε την ολοκλήρωση και του Παγκόσμιου πρωταθλήματος ανδρών/γυναικών στην Ουγγαρία, έχουν τελειώσει προς το παρόν όλες οι αγωνιστικές υποχρεώσεις των διεθνών αθλητών μας. Η Κύπρος εκπροσωπήθηκε σε 14 αγώνες Παγκοσμίου Κυπέλλου καθώς και σε όλα τα Ευρωπαϊκά και Παγκόσμια Πρωταθλήματα. Ο έφηβος Ταλιώτης Αλέξανδρος βρίσκεται στην 75η θέση της παγκόσμιας κατάταξης με 41 βαθμούς, ο Τοφαλίδης Αλέξανδρος βρίσκεται στη 84η θέση με 17 βαθμούς και η Μαυρικίου Ειρήνη στη 204η θέση με 5 βαθμούς. Αξιοσημείωτη είναι και η πορεία του 13χρονου Εμμανουηλίδη Αλέξανδρου που σε διεθνείς αγώνες Κ14 ετών έχει φέρει υψηλές επιδόσεις.\nΗ ομοσπονδία με την συνεργασία των σωματείων της διοργάνωσε με επιτυχία 3 αγώνες Πρωταθλήματος σε 3 διαφορετικές επαρχίες, Λεμεσό, Λάρνακα και Λευκωσία. Μεγάλη επιτυχία σημείωσε επίσης και το Ευρωπαϊκό «Κύπελλο Ταλέντων» με την οργανωτική σφραγίδα του Σωματείου Ξιφασκίας Λεμεσού, το οποίο συγκέντρωσε πέραν των 90 ξένων συμμετοχών από 7 χώρες, με την κατάκτηση του Κυπέλλου στην κατηγορία αγοριών Κ14 και 4 συνολικά μεταλλίων στις υπόλοιπες κατηγορίες.\nΣε οργανωτικό επίπεδο, η ΚΟΞ έχει ολοκληρώσει την εσωτερική της αναδιάρθρωση, αφού πλέον λειτουργεί με ένα σύγχρονο καταστατικό το οποίο υιοθετεί τον κώδικα χρηστής διακυβέρνησης του ΚΟΑ. Εντός του 2020 θα επέλθει και η αλλαγή του Δ.Σ. καθότι προβλέπονται εκλογές για την ανάδειξη νέου.\nΣημαντική είναι επίσης και παρατηρούμενη εξάπλωση και ανάπτυξη του αθλήματος. Πλέον δραστηριοποιούνται σωματεία Ξιφασκίας σε όλες τις επαρχίες πλην της Πάφου, ενώ οι αθλητές, με βάση τα επίσημα φύλλα αγώνων έχουν αυξηθεί κατά 30% από την περσινή χρονιά!\nΠροηγούμενο άρθροΤην Κυριακή το 2ο Παγκύπριο Πρωτάθλημα Beach Volley Εφήβων / Νεανίδων\nΕπόμενο άρθροΑυλαία του Athens Equestrian Festival 2019


Ζήσε την απόλυτη νυφική εμπειρία\nMια επιμελημένη επιλογή υπέροχων νυφικών φορεμάτων και αξεσουάρ από διεθνείς σχεδιαστές, η οποία εκτίθεται σε ένα ιδιωτικό και κομψό περιβάλλον σχεδιασμένο αποκλειστικά για τις νύφες μας. Όταν πρόκειται για την εύρεση νυφικού, σίγουρα είμαστε ειδικοί για να σας καθοδηγήσουμε στην επιλογή αυτού του ονειρικού φορέματος\nΚάντε την επόμενη ειδική περίσταση αξέχαστη με ένα υπέροχο κοκτέιλ φόρεμα που θα σας κάνει να νιώσετε υπέροχη. Είτε είστε παράνυμφος, μητέρα της νύφης, συμμετέχετε σε βάπτιση ή σε μια ιδιαίτερη εκδήλωση, οι συλλογές μας κοκτέιλ και βραδινών φορεμάτων θα σας φέρουν στο προσκήνιο.\nΠοιότητα και εξυπηρέτηση στον υπέρτατο βαθμό. Η ποικιλία των νυφικών είναι απίστευτη.\nΗ Μαρία με είχε αναλάβει, ένας άνθρωπος που χαίρεται την στιγμή μαζί σου και αποτυπώνεται στο πρόσωπο της! Διπλα χαρούμενη γιατί πέρα από το ότι βρήκα το νυφικό μου όπως το είχα ονειρευτεί, γνώρισα ένα προσωπικό υπέροχο.\nΕξυπηρετηθηκα 100% από το πολύ φιλικό και ευχάριστο προσωπικό. Το ραντεβού πέρασε γρήγορα και ευχάριστα, ενώ καταλήξαμε σε φόρεμα. Φανηκε η εμπειρία των υπαλλήλων καθώς και η επικοινωνιακοτητα τους.\nΑψογη επαγγελματίες, τα νυφικα υπεροχα κ η ατμοσφαιρα φιλικη. Μαρία μου σ ευχαριστώ πολύ για όλα\nΤελεία εξυπηρέτηση…φοβερά νυφικά ..Ευχαριστώ παρα πολύ την Μαρία για όλα..\nΕίμαι τυχερή που επέλεξα την Αnna Michalakou bridal!\nΔεν είναι τυχαίο που η κ. Μιχαλάκου έχει όνομα εδώ και χρόνια στο χώρο. Είναι μια εξαιρετική κυρία με απίστευτο μεράκι!\nΌλα τα νυφικά που είδα ήταν πολύ όμορφα και με πολύ καλή ποιότητα! Και οι κοπέλες που δουλεύουν εκεί ευγενέστατες, χαμογελαστές, εξυπηρετικές!\nΗ Μαρία είχε αναλάβει εμένα και δεν έχω λόγια! Πολύ γλυκός και ευχάριστος άνθρωπος και μου άρεσε που λέγαμε αστεία και περάσαμε όμορφα στην πρόβα!\nΧάρηκα που σας γνώρισα και ευχαριστώ!!\nΈνα κατάστημα με αριστοκρατική αισθητική, άψογη εξυπηρέτηση και φοβερό επαγγελματισμό!!\nΜια πραγματική ομάδα που είναι έτοιμη και συντονισμένη να σε καθοδηγήσουν, να αφαιρέσουν το άγχος σου και να κάνουν την ημέρα του γάμου σου πραγματικά υπέροχη!!\nΣας ευχαριστώ πάρα πολύ για την ενέργεια σας και τον επαγγελματισμό σας!!!\nOSSIDIANA a sleeveless flared tulle dress with pre


Βιβλιοπρόταση: Το κουτί της νύχτας – Cherry mommy\nΒιβλιοπρόταση: Το κουτί της νύχτας\nIn Παιδικό Βιβλίο\nPosted on 26 Οκτωβρίου 2018 26 Οκτωβρίου 2018\n2 σχόλια στο Βιβλιοπρόταση: Το κουτί της νύχτας\nΣχεδόν όλα τα παιδιά, κατά τη διάρκεια της ανάπτυξής τους, εκδηλώνουν φόβους και ανησυχίες, συναισθήματα δηλαδή που κάνουν την εμφάνισή τους όταν το παιδί έρχεται αντιμέτωπο με καταστάσεις και εμπειρίες που είναι απρόβλεπτες και το κάνουν να αισθάνεται αβοήθητο. Ο φόβος γύρω από τη νύχτα και το σκοτάδι είναι από τα πιο συχνά φαινόμενα στην παιδική ηλικία. Συγκεκριμένα, σύμφωνα με έρευνες ο φόβος είναι πιο έντονος στα παιδιά ηλικίας 3 έως 6 ετών, ενώ σταδιακά μειώνεται μέχρι την ηλικία των 9 ετών.\nΩς γονείς στην προσπάθειά μας να βοηθήσουμε τα παιδιά να διαχειριστούν το φόβο τους μπορούμε:\nΝα τους κάνουμε μια αγκαλιά για να νιώσουν ασφάλεια και σιγουριά, διαβεβαιώνοντάς τα ότι κατανοούμε το συναίσθημά τους.\nΝα τα ενθαρρύνουμε να μας μιλήσουν για το φόβο τους\nΝα τα δώσουμε χρόνο για να εξοικειωθούν με το φοβικό αντικείμενο.\nΈνα κατάλληλο βιβλίο αποτελεί πολύτιμο εργαλείο στα χέρια του γονέα σε τέτοιες περιπτώσεις. Το βιβλίο μέσα από την πλοκή του και τις εικόνες μπορεί να δώσει μια νέα προσέγγιση και να βοηθήσει να λυθούν ακόμα και τα πιο δύσκολα ζητήματα. Ένα λοιπόν αρκετά δύσκολο ζήτημα είναι κι ο φόβος για το σκοτάδι.\nΤι θα έλεγες αν υπήρχε ένα μαγικό κουτί που έκρυβε μέσα του όλη τη νύχτα; Το μαύρο του ουρανού, τα αστέρια και το φεγγάρι… Και με ένα άνοιγμα της κλειδαριάς “κλικ κλικ” η νύχτα να έβγαινε από το κουτί και να ξεχύνονταν σε όλη την πλάση;\nΚλικ… κι άλλο ένα κλικ\nΤο κουτί της Νύχτας των Louise Greig και Ashling Lindsay είναι η νέα πρόταση των εκδόσεων διόπτρα σχετικά με τους παιδικούς φόβους γύρω από το σκοτάδι. Μέσα από μια υπέροχη εικονογράφηση και με ένα κείμενο μέσα στο λυρισμό, το βιβλίο δίνει μια άλλη διάσταση στην έννοια της νύχτας, καλώντας τα παιδιά σε μια νυχτερινή περιπλάνηση στην υπέροχη φύση! Το βιβλίο έχει μεταφραστεί σε 10 γλώσσες, και έχει αποσπάσει πολλά βραβεία, ενώ το 2018 ήταν υποψήφιο για το Kate Greenaway Medal, ένα από τα μεγαλύτερα βραβεία βρετανικού παιδικού βιβλίου.\n…και ξάφνου χιλιάδες αστέρια αστράφτουν και αφρίζουν, λάμπουν και στριφογυρίζουν…\nΉρωας του βιβλίου ο μικρός Μαξ, ο οποίος ακολουθεί κι αυτός όπως όλα τα παιδιά της ηλικίας του μια σταθερή ρουτίνα πριν τον ύπνο. Όμως, ο Μαξ κρατάει στα χέρια του ένα μαγικό αντικείμενο. Ένα αντικείμενο που το χρησιμοποιεί μόνο όταν ο ίδιος είναι έτοιμος. Ο Μαξ λοιπόν κρατάει το κλειδί που ανοίγει το “κουτί της νύχτας”. Η έννοια της νύχτας απομυθοποιείται, αποκτά οντότητα και ξεχύνεται σε όλη την πλάση. Και μαζί της απλοποιείται κάθε φόβος των μικρών μας… Ησυχία απλώνεται παντού κάνοντας και τους πιο μικρούτσικους ήχους να ακούγονται δυνατά. Τα ζώα της νύχτας με τη σειρά τους ετοιμάζονται για παιχνίδι ενώ άλλα έχουν πάει για ύπνο στη φωλιά τους.\n… Κι όταν η νύχτα αποκοιμηθεί…\nΗ δυνατότητα των παιδιών να μπορούν να έχουν τον έλεγχο των γεγονότων που τους τρομάζουν τους ενισχύει την αυτοπεποίθηση και τα βοηθάει να νιώθουν σιγουριά και ασφάλεια!\nΤο κουτί της νύχτας αποτελεί ένα ιδανικό βιβλίο για να πεις “καληνύχτα” καθώς απαλύνει τους φόβους των παιδιών γύρω από το σκοτάδι.\nΕυχαριστώ από καρδιάς τις εκδόσεις διόπτρα για την υπέροχη νυχτερινή περιπλάνηση.\nΚαλή σας νύχτα, φίλοι μου!\nΒιβλιοπρόταση: Τα αληθινά δώρα του Αϊ – Βασίλη\nΒιβλιοπρόταση: Ένα τελευταίο γράμμα\nΒιβλιοπρόταση: Να είσαι ο εαυτός σου…\nPrevious post: Βιβλιοπρόταση: Έξυπνο Ξεκίνημα. Ασκήσεις και δραστηριότητες για τη σωστή ανάπτυξη του παιδιού σας.\nNext post: Φτιάξτε εύκολα και γρήγορα σπιτική δαχτυλομπογιά\n28 Οκτωβρίου 2018 στις 09:37\nΠολύ όμορφη η παρουσίασή σου! Και οι φωτογραφίες σου, ιδιαίτερα. 🙂\nΦαίνεται όντως καλό το βιβλίο και η εικονογράφισή του ελκυστική. Είμαστε ακόμα μικρές εμείς και δεν μας ενοχλεί το σκοτάδι, ελπίζω να μην αντιμετωπίσουμε αυτή τη φοβία στο μέλλον!\n30 Οκτωβρίου 2018 στις 18:51\nΣε ευχαριστώ πάρα πολύ αγαπημένη Stunning Mommying!! Αχ κι ο δικός μας είναι μικρούλης ακόμα και προς το παρόν κοιμάται μια χαρά… Κι εγώ πάντως να σου πω την αλήθεια το ίδιο εύχομαι. Αλλά ένα βιβλίο πάντοτε αποτελεί ένα πολύτιμο εργαλείο για πολλά θέματα! Σε φιλώ!\nΌταν τα δάχτυλα παίζουν θέατρο\nΦτιάξε γαντόκουκλα από τσόχα!


Κορωνοϊός: Το βλέμμα σε Πάφο και Αραδίππου – Σχεδόν 400 κρούσματα σύνολο./ΒΙΝΤΕΟ: Η αναφορά του Υπουργού Υγείας για τον κορωνοϊό και η εξήγηση για το «ένεν τίποτε» που είπε. Απαντά ο ίδιος. – NewSalamina\nHome Διεθνή, Κύπρος, Πανδημία. Κορωνοϊός: Το βλέμμα σε Πάφο και Αραδίππου – Σχεδόν 400 κρούσματα σύνολο./ΒΙΝΤΕΟ: Η αναφορά του Υπουργού Υγείας για τον κορωνοϊό και η εξήγηση για το «ένεν τίποτε» που είπε. Απαντά ο ίδιος.\nΚορωνοϊός: Το βλέμμα σε Πάφο και Αραδίππου – Σχεδόν 400 κρούσματα σύνολο./ΒΙΝΤΕΟ: Η αναφορά του Υπουργού Υγείας για τον κορωνοϊό και η εξήγηση για το «ένεν τίποτε» που είπε. Απαντά ο ίδιος.\nΒΙΝΤΕΟ: Η αναφορά του Υπουργού Υγείας για τον\nκορωνοϊό και η εξήγηση για το «ένεν τίποτε» που\nείπε. Απαντά ο ίδιος.


Αρχική Σελίδα / Μικροόργανα Γυμναστικής και Αξεσουάρ Άσκησης / Μπάλες, Στρώματα Γυμναστικής / Μπάλες γυμναστικής\nΟι μπάλες γυμναστικής μπορούν να χρησιμοποιηθούν για πολλά πράγματα όπως για θεραπεία, πρόληψη ή άσκηση. Τα πολλά ονόματα τους, όπως μπάλα γυμναστηρίου, μπάλα πιλάτες κλπ, υπονοούν την πολυμορφικότητά τους. Η μπάλα γυμνανστικής ενεργοποιεί το σώμα, βελτιώνει τη ροή του αίματος και γυμνάζει ταυτόχρονα τους μύες, την αντοχή και το συντονισμό των κινήσεων. Αν χρησιμοποιείτε την μπάλα για να κάθεστε πρέπει να διαλέξετε μία με καλή απόσβεση, που να μη χοροπηδά συχνά.\nΤο σωστό μέγεθος για μία μπάλα: Το σωστό μέγεθος είναι ιδιαίτερα σημαντικό όταν επιλέγουμε μία μπάλα. Όταν κάθεται κάποιος...\n1,78 και πάνω\nΌλοι οι κατασκευαστέςAMILABODY CONCEPTKETTLERTOORX\nΜπάλα Ενδυνάμωσης 1,5kg Μώβ TOORX\nToning Ball με βάρος 1,5kg .Είναι κατάλληλη για ασκήσεις fitness, aerobic, pilates αλλά και για ασκήσεις κορμού.\nΓεμισμένα με ψιλή άμμο με βάρος 1500gr.\nΜπάλα Ενδυνάμωσης Kettler 1kg Μώβ 7350-260\nΜπάλα γυμναστικής βάρους 1 kg της Kettler. Στοχεύει στην ενδυνάμωση των μυικών ομάδων χεριών, ώμων και το πάνω μέρος του κορμού.\nΗ μπάλα ενδυνάμωσης αποτελεί την τέλεια προσθήκη για το πρόγραμμα γυμναστικής σας με την αύξηση της προπόνησης των χεριών, των ώμων και του πάνω μέρους του σώματος. Διατίθενται σε 3 διαφορετικά βάρη, ενώ μπορούν επίσης να ενσωματωθούν και σε ασκήσεις Pilates.\nΜπάλα Ενδυνάμωσης Kettler 1,5kg Μώβ 7350-270\nΜπάλα γυμναστικής βάρους 1,5 kg της Kettler. Στοχεύει στην ενδυνάμωση των μυικών ομάδων χεριών, ώμων και το πάνω μέρος του κορμού.\nTonic Ball Μπάλα ενδυνάμωσης Kettler 2kg 7351-280\nΜπάλα γυμναστικής βάρους 2 kg της Kettler. Στοχεύει στην ενδυνάμωση των μυικών ομάδων χεριών, ώμων και το πάνω μέρος του κορμού.\nΤρόμπα για μπάλες 41995 Amila\nΠλαστική τρόμπα για μπάλες με 2 μύτες.\n1 μύτη για τάπα (καταλληλη για μπάλες γυμναστικής, gym & pilates balls).\n1 μύτη-βελόνα για μπάλες με βαλβίδα (ποδοσφαιρου, basket κλπ).\nHandy Ball 0,5kg με λαβή Amila 44696\nΧρώμα: Μαύρο με πορτοκαλί.\nΕλαστική μπάλα απο βινύλιο με κλειστή λαβή.\nΔιάμετρος 55cm , κατάλληλη για παιχνίδι, αθλοπαιδιές και άτομα με κινητικά προβληματα.\nHandy Ball 1kg με λαβή Amila 44697\nΔιαστάσεις: 15cm x 8.5cm\nHandy Ball 1,5kg με λαβή Amila 44698\nΜπάλα HANDY BALL Crossfit βάρους 1.5kg για ασκήσεις ενδυνάμωσης.\nΔιαστάσεις : 15 x 8.5cm\nΜπάλα Αναπήδησης με Λαβή 65cm 48072 AMILA\nMπάλα παιδική, ελαστική απο βινύλιο με κλειστή λαβή.\nΔιάμετρος 65cm , κατάλληλη για παιχνίδι, αθλοπαιδιές και άτομα με κινητικά προβληματα.\nΒαρος εως 50kg.\nΜπάλα Ισορροπίας PRO 58cm με Λάστιχα Toorx AHF-182\nΕπαγγελματική μπάλα ισορροπίας PRO της Toorx (τύπου Bosu) με διάμετρο 58 cm. Ένα όργανο γυμναστικής πολλαπλών χρήσεων,με αντοχή στη χρήση, ιδανικό για γυμναστήρια, personal studios, ασκήσεις yoga, pilates και ισορροπίας. Η μπάλα ισορροπίας μπορεί να χρησιμοποιηθεί και από τις δύο πλευρές ανάλογα με τη δυσκολία της άσκησης. Διαθέτει λάστιχα με λαβές στα πλαϊνά.\nΑσκήσεις: ισορροπίας χεριών/ποδιών ,Ενδυνάμωση τετρακεφάλων ,Χαλάρωση πλάτης και σπονδυλικής στήλης, Ασκήσεις εκγύμνασης χεριών,Stretching: μυοχαλαρωτικές ασκήσεις. Push-ups\nΔιάμετρος: Ø58 cm\nΒάση για 12 μπάλες 43947 AMILA\nΜεταλλική βάση χωρητικότητας 12 gymball για γυμναστήρια.\nΔιαστάσεις: 276 × 64 × 180 cm.\nΟβάλ σωλήνας : 70 x 30 x 1.5cm


Στο «Ρακαριό» δείπνησε ο Α.Σ. Μετέωρα με αγριογούρουνο προσφορά του Γιάννη και Δημήτρη Σακελλαρίδη… | Meteora24\nΑρχική Τοπικά Καλαμπάκα Στο «Ρακαριό» δείπνησε ο Α.Σ. Μετέωρα με αγριογούρουνο προσφορά του Γιάννη και Δημήτρη Σακελλαρίδη…\nΣτο «Ρακαριό» δείπνησε ο Α.Σ. Μετέωρα με αγριογούρουνο προσφορά του Γιάννη και Δημήτρη Σακελλαρίδη…\nΜια ακόμη ωραία βραδιά πέρασε η ομάδα των Μετεώρων την Κυριακή το βράδυ. Η ποδοσφαιρική οικογένεια των Μετεώρων δείπνησε στο ουζερί-μεζεδοπωλείο «Ρακαριό» και γεύτηκε αγριογούρουνο, μαγειρεμένο από την οικοδέσποινα του καταστήματος.\nΤο δείπνο πρόσφερε στην ομάδα, η οικογένεια του ποδοσφαιριστή Γιάννη Σακελλαρίδη και ο ίδιος ο ποδοσφαιριστής, ο οποίος μαζί με τον πατέρα του Δημήτρη, είναι δεινοί κυνηγοί και το αποδεικνύουν τακτικά.\nΈτσι, δεν θα μπορούσε να μην κάνουν κι ένα τραπέζι με κυνήγι στην ομάδα των Μετεώρων, η οποία πηγαίνει από νίκη σε νίκη και βρίσκεται πλέον στην 2η θέση του πρωταθλήματος.\nΗ βραδιά ήταν εξαιρετική και την τίμησαν δεόντως οι ποδοσφαιριστές της ομάδας, το τεχνικό τιμ και φυσικά η διοικούσα επιτροπή, η οποία μερίμνησε να είναι όλα στην εντέλεια.\nΗ οικογένεια της ομάδας των Μετεώρων, ευχαριστεί θερμά τον Γιάννη και Δημήτρη Σακελλαρίδη για την ευγενική τους προσφορά και τους ιδιοκτήτες του «Ρακαριό» για την περιποίηση και την συνεχή συμπαράσταση προς το ιστορικό σωματείο της Καλαμπάκας. Οι κινήσεις τους, μας τιμούν.\nΠροπαιδικο: Θετικά αποτελέσματα για τα Μετέωρα… (ΦΩΤΟΡΕΠΟΡΤΑΖ)\nΗ Κυριακή στην πόλη μας είχε γεύση κολοκύθας


ΘΕΣΣΑΛΟΝΙΚΗ-ΚΟΙΝΗ ΑΝΑΚΟΙΝΩΣΗ ΑΝΤΙΠΟΛΙΤΕΥΣΗΣ | Πρωτοβουλία Ανεξάρτητων Δημοτικών Κινήσεων\nΘΕΣΣΑΛΟΝΙΚΗ-ΚΟΙΝΗ ΑΝΑΚΟΙΝΩΣΗ ΑΝΤΙΠΟΛΙΤΕΥΣΗΣ\nΚοινή ανακοίνωση των παρατάξεων της Αντιπολίτευσης, “Θεσσαλονίκη Πρωταγωνίστρια” – Χ. Αράπογλου, “Πρωτοβουλία για την Θεσσαλονίκη” – Γ. Μπουτάρης, “Θεσσαλονίκη των πολιτών και της οικολογίας” – Τ. Μηταφίδης.\nΟ Δήμαρχος και η Διοίκηση του Δήμου Θεσσαλονίκης, κατά τη χθεσινή συνεδρίαση του Δημοτικού Συμβουλίου, ξεπέρασαν σε φαρισαϊσμό ακόμα και τους εαυτούς τους.\nΣε μια κακόγουστη φαρσοκωμωδία που παίχτηκε στο Δημοτικό Συμβούλιο, παρουσιάστηκαν ως αρωγοί στους επαγγελματίες και τους εμπόρους του κέντρου της πόλης μας προτείνοντας μέτρα για την τόνωση της αγοράς ενόψει της εορταστικής περιόδου.\nΌμως ο Δήμαρχος και η Διοίκηση του Δήμου συνολικά βρίσκονται εκτός τόπου και χρόνου.\nΕπί πολλούς μήνες αγνοούσαν ή απέρριπταν κάθε πρόταση, κάθε έκκληση της Αντιπολίτευσης να συζητηθεί μαζί με όλους τους φορείς της αγοράς και των εργαζομένων το μέγα θέμα της οικονομικής κρίσης και των επιπτώσεών της στην αγοραστική δύναμη των εργαζομένων.\nΑπέρριπταν με περισσή αυθάδεια την τεκμηριωμένη αντίθεση της Αντιπολίτευσης για την αύξηση που επέβαλε ο Δήμος στα δημοτικά τέλη.\nΛοιδορούσαν τις προτάσεις για ενίσχυση με συγκεκριμένα μέτρα των ευπαθών κοινωνικά ομάδων, που δοκιμάζουν τις συνέπειες της οικονομικής κρίσης.\nΚαι ως δήθεν “μάγοι με τα δώρα” προσήλθαν, χθες, επικαλούμενοι τη σύσκεψη με τους φορείς των εμπόρων και των επαγγελματιών, για να προτείνουν και να αποφασίσουν 15, πρόσκαιρα, εν πολλοίς ατελέσφορα μέτρα, για την ενίσχυση της αγοράς.\nΑυτό που τους ενδιέφερε πάντα ήταν η δημιουργία εντυπώσεων, γι’ αυτό και αρνήθηκαν να θέσουν σε ψηφοφορία κάθε μια απ’ τις προτάσεις ακόμα και εκείνες που θα μπορούσαν να τύχουν της παμψηφίας του Δημοτικού Συμβουλίου ως αυτονόητες. Αντίθετα εντελώς εκβιαστικά επέβαλαν μια αντιδημοκρατική ψηφοφορία “πακέτο” υποχρεώνοντας την Αντιπολίτευση να καταψηφίσει τις προτάσεις.\nΟι δυνάμεις της Αντιπολίτευσης αρνούνται να συναινέσουν στη δημαγωγία και την υποκρισία που διακατέχει τους διοικούντες το Δήμο.\nΠροτείνουν μια δέσμη μέτρων που αφορά την πραγματική ανακούφιση των χειμαζόμενων επιχειρήσεων, την ενίσχυση των κοινωνικά ασθενέστερων και τη βελτίωση των συνθηκών κυκλοφορίας και συγκοινωνίας στην πόλη μας, ώστε να καταστεί θελκτικό το κέντρο της πόλης μας για όλους.\nαπαλλαγή όλων των επιχειρήσεων του ιστορικού κέντρου από τα δημοτικά τέλη και όχι μόνον αυτών που επλήγησαν από καταστροφές και βανδαλισμούς.\nκατάργηση της αύξησης των δημοτικών τελών που επέβαλε η Διοίκηση του Δήμου για το 2009 για όλες τις επιχειρήσεις και όλους τους δημότες.\nμετατροπή όλων των χώρων της ΔΕΘ, του Λιμένος και του ΟΣΕ στην 26ης Οκτωβρίου σε ελεύθερους χώρους στάθμευσης.\nμίσθωση μικρών λεωφορείων και δρομολόγηση τους, μετά από συντονισμό και με τον ΟΑΣΘ, για την μεταφορά των πολιτών από τους ελεύθερους χώρους στάθμευσης προς το κέντρο και το αντίστροφο.\nάμεση χορήγηση εκτάκτου οικονομικού βοηθήματος στους άνεργους, τους διαβιούντες στα όρια της φτώχειας, τους απόρους και τους κοινωνικά αποκλεισμένους.\nΤέλος, όλα τα μέτρα που επιφέρουν άμεσα οικονομικό αποτέλεσμα και περιλαμβάνονται στα αιτήματα των εκπροσώπων των φορέων υιοθετούνται και ενσωματώνονται στα παραπάνω.\nΟΜΙΛΙΑ Φ. ΦΙΛΙΟΥ-ΣΥΜΜΑΧΙΑ ΕΝΕΡΓΩΝ ΠΟΛΙΤΩΝ-ΙΩΑΝΝΙΝΑ ΑΠΟΔΟΚΙΜΑΣΙΑ ΤΟΥ ΕΙΔΙΚΟΥ ΧΩΡΟΤΑΞΙΚΟΥ


Η εποχή της προπαγάνδας - του Κων/νου Τζέκη\nΑρχική σελίδαΠροπαγάνδαΗ εποχή της προπαγάνδας - του Κων/νου Τζέκη\nΔημοσιεύουμε άρθρο του Κωνσταντίνου Τζέκη: Κάποτε επισκέφθηκε ο Κέννεντυ τη Μόσχα. Τον υποδέχθηκε ο Χρουτσόφ και στο διάστημα της παραμονής του εκεί, έκαναν μαζί έναν περίπατο στο πάρκο της Μόσχας.\nΞαφνικά βλέποντας τους νέους να αθλούνται αποφάσισαν να τρέξουν σε μια μικρή απόσταση για να δουν ποιός είναι ταχύτερος. Πράγματι έτρεξαν και ο Κέννεντυ ποιό νέος, βγήκε πρώτος.\nΤην επομένη στα Ρωσικά φύλλα των εφημερίδων - δεν υπήρχε τηλεόραση και εικόνα- δημοσιεύτηκε η είδηση η οποία έλεγε. " Στη Μόσχα έγιναν διεθνείς αγώνες στίβου. Σ' αυτούς συμμετείχαν και ο Πρόεδρος της Σοβιετικής Ένωσης Νικήτα Χρουτσόφ και ο Πρόεδρος της Αμερικής Τζων Κέννεντυ. Το αποτέλεσμα ήταν ότι ο μεν Χρουτσόφ βγήκε δεύτερος, ο δεν Κέννεντυ προ τελευταίος".\nΕίδηση είναι η πληροφορία που μεταδίδεται και περιγράφει τα γεγονότα ακριβώς όπως είναι. Η προπαγάνδα, όπως προείπαμε περιγράφει τα γεγονότα διαστρεβλώνοντας την αλήθεια, η διαφήμιση ωραιοποιεί και υπερβάλει στα μηνύματά της και ο ψίθυρος μεταδίδει τερατωδώς το γεγονότα που μπορεί να είναι και ανύπαρκτα.\nΠρόσφατα σε ηλεκτρονικό μέσο ενημέρωσης, μεταδόθηκε η είδηση ότι η απαγόρευση της κυκλοφορίας στην Καστοριά έγινε όχι για τον κορονοϊό αλλά για να μπορέσει η Κυβέρνηση να μεταφέρει στο Νεστόριο δεκαπέντε χιλιάδες μετανάστες!!!\nΟι εύπιστοι αυτοί άνθρωποι σαφώς μετανιώνουν όταν ο ιός τους χτυπά την πόρτα, αλλά όταν ακούν από πρόσωπα με υψηλή θέση στην κοινωνία, ό,τι και αυτοί πρεσβεύουν, τότε όχι μόνο αποθαρρύνονται από ενισχύουν και την λανθασμένη πληροφόρηση που έχουν.\nάρθρα Ελλάδα Προπαγάνδα


Κεφάλαιο 2: Ένα καλό σχέδιο μάρκετινγκ\nΕνότητα 1 Ενότητα 2 Ενότητα 3 Ενότητα 4 Ενότητα 5 Τεστ\nΕνότητα 1: Το Σχέδιο Μάρκετινγκ\n«Ποια είναι η σημασία του προγραμματισμού;..»\nΕυρετήριο και πρότυπο σχεδίου μάρκετινγκ\nΟ αγρότης, για να ποτίζει το χωράφι του, ήταν υποχρεωμένος να αντλεί κάθε μέρα νερό από το πηγάδι και να το βάζει στο αρδευτικό κανάλι.\nΓια να το κάνει, χρησιμοποιούσε έναν κουβά που όμως είχε τρύπες στη βάση του. Οπότε, έως ότου φτάσει στο αρδευτικό κανάλι σχεδόν όλο το νερό είχε χυθεί στο δρόμο.\nΜέρα με την μέρα, πήγαινε και ερχόταν κουβαλώντας νερό με έναν τρύπιο κουβά.\nΈνας φίλος του επεσήμανε ότι ο κουβάς ήταν τρύπιος.\n«Φυσικά, το γνωρίζω, δεν είμαι τυφλός» αποκρίθηκε ο αγρότης.\n«Και γιατί δεν τον φτιάχνεις;»\n«Δεν έχω χρόνο. Είμαι πολύ απασχολημένος με την άντληση του νερού»\nΙστορία των Σούφι – το δάχτυλο και το φεγγάρι\nΚρατήστε στο νου σας\n«Αυτά είναι Κινέζικα για μένα»\nΙδιωματική έκφραση από τον Ιούλιο Καίσαρα του Ουίλιαμ Σαίξπηρ\n«Πάντα να βλέπεις μακριά. Δεν έβρεχε όταν ο Νώε έφτιαχνε την κιβωτό»\n«Δεν είναι το σχέδιο το σημαντικό, αλλά ο σχεδιασμός του»\nΔρ. Γκραμ Έντουαρντς\n«Ο προγραμματισμός είναι η διαδικασία επιλογής μεταξύ πολλών επιλογών. Αν επιλέξουμε να μην προγραμματίσουμε, επιλέγουμε να αφήσουμε άλλους να προγραμματίσουν για μας»\nΡίτσαρντ Ι. Γουίνγουντ\n«Ποια είναι η σημασία του προγραμματισμού; Στο αγρόκτημα όλα γίνονται από μένα και την γυναίκα μου / τον αδερφό μου / τον συνεργάτη μου. Μπορούμε να συζητάμε χωρίς να γράφουμε τίποτα»\nΑυτή η ενότητα μιλάει για τον προγραμματισμό και συγκεκριμένα για δύο πολύ σημαντικά πλάνα για μία επιχείρηση: το επιχειρησιακό σχέδιο και το σχέδιο μάρκετινγκ, που είναι ξεχωριστό μέρος του επιχειρησιακού σχεδίου.\nΠοια είναι η χρήση του σχεδίου μάρκετινγκ;\nΚανένα από τα P που αναλύσαμε στο προηγούμενο κεφάλαιο δεν πρέπει να ξεχνιέται. Το σχέδιο μάρκετινγκ σας βοηθάει να μην τα ξεχνάτε. Σας βοηθάει αν εστιάζετε σε κάθε θέμα και σας υπενθυμίζει να δώσετε την απαραίτητη προσοχή σε καθένα.\nΤο σχέδιο σας βοηθάει να καταλήξετε σε μια σαφή συμφωνία με τους συνεργάτες σας (ή ανάμεσα στις διάφορες ιδέες στο νου σας) πριν ξεκινήσετε ένα έργο. Δηλώνει τι θέλετε να κάνετε, πως και γιατί.\nΑν χρειάζεται να εμπλακούν και άλλα πρόσωπα ή οργανισμοί (πχ κατάστημα λιανικής που πουλάει τα προϊόντα σας, ένας επενδυτής, μία τράπεζα για δάνειο, υπάλληλοι, ενώσεις, δημόσιες υπηρεσίες…) σας επιτρέπει να κάνετε μια καλή παρουσίαση του έργου σας, που δείχνει ότι έχετε σκεφτεί αρκετά, διαθέτετε την απαραίτητη τεχνογνωσία, έχετε κάνει ρεαλιστικούς υπολογισμούς για την απόδοση του έργου. Όταν εμπλέκονται υπάλληλοι, ένα καλά προσδιορισμένο έργο και το γεγονός ότι το μοιράζεστε μαζί τους, λειτουργεί παρακινητικά και τους βοηθάει να δεχτούν ενδεχόμενες αλλαγές καθηκόντων ή αιχμή του φόρτου εργασίας.\nΣτις επόμενες σελίδες, θα βρείτε μια εκδοχή ευρετηρίου και ένα πρότυπο για να ετοιμάσετε το δικό σας σχέδιο μάρκετινγκ. Για να γίνει πιο κατανοητό, τα περισσότερα μέρη χωρίζονται στα δύο: ένα άδειο χώρο για να προσθέσετε πληροφορίες στα αριστερά, και ερωτήσεις που πρέπει να απαντήσετε – ή ένα παράδειγμα – στα δεξιά.\nΑκόμα και αν δεν έχετε κάποιο συγκεκριμένο έργο στο νου σας αυτή τη στιγμή, μπορείτε να εφεύρετε ένα ως άσκηση, ή αλλιώς να σκεφτείτε κάποιο παλιότερο έργο που υλοποιήσατε, να προσθέσετε τα κύρια χαρακτηριστικά του και να χρησιμοποιήσετε το πρότυπο για τον έλεγχο του.\nΑν και απλουστευμένο, το ευρετήριο μπορεί να αποδειχτεί αρκετά πολύπλοκο αν η επιχείρηση σας είναι μικρή. Έχει ετοιμαστεί με τρόπο ώστε να είναι πλήρες, αλλά μπορείτε να παραλείψετε τα μέρη που δεν είναι σχετικά με εσάς.\nΣημαντικοί ορισμοί, που πρέπει να διαβάσετε προτού προχωρήσετε\nPEST Ανάλυση του Πολιτικού, Οικονομικού, Κοινωνικού και Τεχνολογικού περιβάλλοντος\nSTP Τομέας, Στόχος και Θέση\nSWOT Δυνατότητες, Αδυναμίες, Ευκαιρίες, Απειλές\nΕΥΡΕΤΗΡΙΟ ΤΟΥ ΣΧΕΔΙΟΥ\nΑνάλυσης κατάστασης και PEST\nΗ εταιρεία σας και το έργο\nΟ τομέας, ο στόχος και η θέση (STP)\nΟι στόχοι και οι επιδιώξεις του Μάρκετινγκ\nΥλοποίηση και εργαλεία αξιολόγησης της απόδοσης\nΠατήστε εδώ για να κατεβάσετε, εκτυπώσετε και συμπληρώσετε το σχέδιο του μάρκετινγκ!


Μετά τη γυμναστική: Ποιες τροφές μπορείς να φας και ποιες είναι καλό να αποφύγεις - OFF Magazine - Η ΧΑΛΚΙΔΑ ΣΤΟ INTERNET\nΞεκίνησες να γυμνάζεσαι, έτρεξες, ίδρωσες, ξεφορτώθηκες αρκετές θερμίδες και είσαι έτοιμη να επιστρέψεις στις υπόλοιπες υποχρεώσεις με ενέργεια. Τι θα φας, για να ενεργοποιήσεις ακόμα περισσότερο το μεταβολισμό σου; Τίποτα; Ποιος σου το είπε; Σίγουρα, κάποιος που δεν ήξερε ότι υπάρχουν μερικές τροφές, που αν καταναλώσεις μέχρι δύο ώρες μετά την άσκηση, μπορούν να ενεργοποιήσουν ακόμα περισσότερο το μεταβολισμό σου. Και κάποιες που καλό είναι να αποφύγεις. Ποιες είναι;\nFirst Of All, ποιες είναι καλό να προτιμήσεις…\nΚινόα. Πλούσια σε πρωτείνη, το superfood που μπορεί να χρησιμοποιηθεί ως βασικό συστατικό στη σαλάτα σου, σού παρέχει πολλά θρεπτικά συστατικά, μεταξύ των οποίων και βιταμίνες, τις οποίες χρειάζεσαι λίγο περισσότερο τώρα. Άσε που η υψηλή περιεκτικότητα της σε πρωτεΐνη θα ενεργοποιήσει το μεταβολισμό σου και θα σε χορτάσει, γλιτώνοντας σε από λιγούρες, που συχνά εμφανίζονται μετά την ολοκλήρωση των ασκήσεων.\nΧούμους. Μικρό στο μπολάκι, μεγάλο στην ποσότητα ενέργειας που αναπληρώνει. Φτιαγμένο από ρεβίθια, το ντιπ που μπορείς να συνοδεύσεις με τη φρυγανιά σου θα ικανοποιήσει το λαίμαργο στομάχι σου μετά την προπόνηση.\nΧυμός πορτοκάλι /φυσικοί χυμοί. Εκτός από την χρήσιμη Βιταμίνη C και το κάλιο του, οι φυσικοί χυμοί – και ειδικά αυτός του πορτοκαλιού – προσφέρουν μερικούς ηλεκτρολύτες, ικανούς να αντικαταστήσουν τα υγρά του σώματος που αποχώρισαν όσο εσύ έκανες ποδήλατο ή έτρεχες στο διάδρομο. Μυστικό Tip: Προτίμησε να στύψεις εσύ η ίδια τους χυμούς σου, προκειμένου να αποφύγεις τη ζάχαρη που “κρύβεται” στους συσκευασμένους. Drink It!\nΜπανάνα. Οι υδατάνθρακες που “κρύβονται” στο συγκεκριμένο φρούτο επαναφέρουν, σύμφωνα με τους ειδικούς, τα επίπεδα του γλυκογόνου που χρειάζονται οι μύες σου μετά την γυμναστική, με το κάλιο της να είναι εξίσου ευεργετικό. Θα την παραλείψεις;\nΓλυκοπατάτες. Είναι στην εποχή τους και μπορείς να τις ετοιμάσεις πανεύκολα στο φούρνο. Και να είναι γευστικότατες. Μαγνήσιο, κάλιο και άφθονες βιταμίνες για μυική αποκατάσταση “κρύβονται” στη σάρκα και στη φλούδα τους, που μπορείς να απολαύσεις ως σνακ μετά την εξαντλητική σου προπόνηση.\nΚαι τώρα, ποιες να αποφύγεις (να υπάρχουν)…\nΨητά λαχανικά. Αν και αποτελούν μία εξαιρετικά υγιεινή επιλογή, προτίμησε να τα καταναλώσεις μία άλλη φορά. Και αυτό, γιατί μετά από μία σκληρή προπόνηση χρειάζεται μέταλλα, κάλλιο και μερικές βιταμίνες, για να αναπληρώσεις όσα θρεπτικά έχασες.\nΚαυτερές πιπεριές. Μπορεί στα πλαίσια μίας καθημερινής διατροφής να ενεργοποιούν τον μεταβολισμό σου, όμως, μετά την προπόνηση, ο οργανισμός σου έχει ανάγκη από περισσότερο εύπεπτες τροφές. Το ίδιο ισχύει και για τα πικάντικα φαγητά.\nΜπάρες ενέργειας. Αν δεν την έχεις ετοιμάσει μόνη σου, καλύτερα να την αποφύγεις. Και αυτό γιατί, μπορεί μετά την άθληση να θέλεις να αναπληρώσεις την ενέργεια που έχασες – ειδικά αν γυμνάζεσαι τις ώρες τις πρωινές -, όμως οι συγκεκριμένες μπάρες στην πραγματικότητα δεν σου την παρέχουν, αφού στο μεγαλύτερο ποσοστό τους αποτελούνται από ζάχαρη.\nΣοκολάτα. Ο οργανισμός σου χρειάζεται πολύ χρόνο για να μεταβολίσει τα λιπαρά της. Καταλαβαίνεις, λοιπόν, ότι αν δεν μπορείς να της αντισταθείς, προτίμησε να την απολαύσεις πριν την προπόνηση, για να κάψεις τις θερμίδες της.


Restaurant Samantha's, Saint-Cyr-sur-Mer - Κριτικές εστιατορίων - TripAdvisor\nΕυρώπη›Γαλλία›Προβηγκία›Var›Saint-Cyr-sur-Mer›Εστιατόρια σε Saint-Cyr-sur-Mer› Restaurant Samantha's\n4 Κριτικές Νο 68 από 69 στην κατηγορία Εστιατόρια για: Saint-Cyr-sur-Mer Επισκόπηση Κριτικές (4)\nΝα εμφανιστούν επίσης ΧάρτηςΔορυφορικός Έχει γίνει παύση των ενημερώσεων χάρτη. Μεγεθύνετε για προβολή ενημερωμένων πληροφοριών. Επαναφορά ζουμ Γίνεται ενημέρωση του χάρτη… Επιστροφή στον χάρτη Λήψη οδηγιών 74 Port, 83270 Saint-Cyr-sur-Mer, Γαλλία 0494261368\n(1) Restaurant Samantha's: Ξεκινήστε την κριτική σας Κάντε κλικ για να βαθμολογήσετε\nΕνημέρωση καταχώρισης… Restaurant Samantha's: Οι ταξιδιώτες που ενδιαφέρθηκαν γι' αυτό το μέρος είδαν επίσης\nRestaurant Samantha's: Έχετε πάει; Μοιραστείτε τις εμπειρίες σας! Γράψτε μια κριτική\n74 Port, 83270 Saint-Cyr-sur-Mer, Γαλλία Τοποθεσία:\nΈχετε απορίες; Λάβετε απαντήσεις από το προσωπικό αυτού του χώρου (Restaurant Samantha's) και από προηγούμενους πελάτες.\nΟδηγίες δημοσίευσης Λάβετε ειδοποιήσεις για τις νέες απαντήσεις στις ερωτήσεις σας. Ρωτήστε Συνηθισμένες ερωτήσεις: Προσφέρετε επιλογές χωρίς γλουτένη; Ισχύουν ενδυματολογικοί κανόνες; Επιτρέπονται σκύλοι στον εξωτερικό χώρο; Κοντά σε: Restaurant Samantha's Κοντινά αξιοθέατα με τη μεγαλύτερη βαθμολογία 367 Κριτικές Aqualand Cyr Sur Mer


Disaster Press: ΤΟΥΡΚΙΑ, (ΕΠΙ)ΣΤΡΟΦΗ ΣΤΟ ΜΟΥΣΟΥΛΜΑΝΙΚΟ ΤΡΟΠΟ ΖΩΗΣ\nΤΟΥΡΚΙΑ, (ΕΠΙ)ΣΤΡΟΦΗ ΣΤΟ ΜΟΥΣΟΥΛΜΑΝΙΚΟ ΤΡΟΠΟ ΖΩΗΣ\n«Τυφλό» πολιτικό ισλάμ\nΟΙ ΠΑΡΕΝΕΡΓΕΙΕΣ ΤΗΣ ΠΑΛΙΝΔΡΟΜΗΣΗΣ ΣΤΗΝ ΠΟΛΙΤΙΚΗ\nΚωνσταντινούπολη: ανταπόκριση του Άρη Αμπατζή\nΦανταστείτε οι 356 ημέρες του έτους να είναι Πάσχα ή Δεκαπενταύγουστος, δηλαδή να μη βρίσκετε ταξί στους δρόμους, να είναι κλειστά τα περίπτερα, να ψάχνετε απεγνωσμένα γιατρό για τον πονόδοντο και να τσικνίζεστε από το πρωί ως το βράδυ.\nΌχι, δεν εννοώ να επικρατήσει με συνταγματική κατοχύρωση το δικαίωμα στο άραγμα, λίγο περισσότερο από το καθεστώς που ισχύει ήδη στη χώρα μας. Εννοώ την τακτοποίηση της κοινωνικής ζωής με βάση τις θρησκευτικές αξίες. Πάρτε τώρα αυτό το μοντέλο και προσαρμόστε το στην Τουρκία, όπου η θρησκεία είναι αυτή του Ισλάμ. Πρόκειται για θρησκεία, πολύ πιο κανονιστική και παρεμβατική στην κοινωνική και καθημερινή ζωή. Αν μη τι άλλο, αυτό πρεσβεύει ο χώρος που στηρίζεται στη σύνθεση των όρων, θρησκεία-κοινωνία-πολιτική. Και δεν αναφέρομαι στα ισλαμικά καθεστώτα στη Μέση Ανατολή. Αναφέρομαι στο χώρο του πολιτικού Ισλάμ στην Τουρκία, αυτούς δηλαδή που συνηθίσαμε να αποκαλούμε ισλαμιστές. Ιδού μερικά παραδείγματα σχετικά με την άκρως σημαντική ουσία της αντιπαράθεσης μεταξύ ισλαμιστών και μη.\nΚατά την περίοδο του Ραμαζανιού που μόλις ολοκληρώθηκε, υπάρχει η απογευματινή ώρα κατά την οποία σταματάει η νηστεία, η οποία έχει ξεκινήσει από τις πρώτες πρωινές ώρες. Δηλαδή ο μουσουλμάνος που νηστεύει, δεν τρώει, δεν πίνει, δεν καπνίζει κατά τη διάρκεια των περίπου 15 ωρών. Περίπου επί μία ώρα πριν και μετά από τον ημερήσιο τερματισμό της νηστείας, δυσκολεύεσαι σχετικά να βρεις ταξί. Αν μάλιστα έχεις να κάνεις με μέσα μεταφοράς που σχετίζονται με οργανισμούς και θεσμούς, όπως ο δήμος, ο οποίος ελέγχεται από το φιλοϊσλαμικό κυβερνόν Κόμμα Δικαιοσύνης και Ανάπτυξης, τα πράγματα είναι χειρότερα. Εδώ και λίγο καιρό κυκλοφορούν στην Κωνσταντινούπολη θαλάσσια ταξί που ανήκουν στο δήμο. Την ώρα που σταματάει η νηστεία, δεν υπάρχει περίπτωση να βρεις θαλάσσιο ταξί.\nΠάλι την περίοδο του Ραμαζανιού, μπορεί να πέσεις σε νοσοκομειακό γιατρό -ανεξαρτήτου φύλου- και να φύγεις άπρακτος από το νοσοκομείο, επειδή κατά το ραμαζάνι η νηστεία χαλάει, όχι μόνο με το φαγητό ή το τσιγάρο, δηλαδή από το στόμα, αλλά κι από το μάτι. Δε μπορείς δηλαδή, αν είσαι γιατρός και θρήσκος, να δεις απόκρυφα ή γυμνά μέρη σώματος μιας γυναίκας ή ενός άντρα.\nΠριν από περίπου ένα χρόνο, νεαρός στο Ικόνιο που παρουσίαζε συμπτώματα κρυψορχίας, είχε χάσει τελικά έναν από τους δύο όρχεις του, επειδή σε τρεις συνεχείς προσπάθειές του για τομογραφία, κατόπιν παραπεμπτικού μάλιστα του νοσοκομειακού γιατρού, οι εκεί ειδικές -μαντηλοφορούσες- είχαν αρνηθεί να κάνουν την τομογραφία στα γεννητικά όργανα.\nΑυτό σημαίνει, δηλαδή, ότι ένας ή μία δικηγόρος που λειτουργεί με τις ίδιες αξίες, ενδέχεται να δώσει βάση στις θρησκευτικές του αξίες και όχι σε αυτές του δικαίου. Η τυφλή προσκόλληση στις συγκεκριμένες θρησκευτικές αξίες προβλέπει πολύ σαφή και έντονο διαχωρισμό μεταξύ της μουσουλμανικής ούμας και των μη μουσουλμάνων.\nΑπό αυτό το σημείο προκύπτει και το αληθινά συγκρουσιακό στοιχείο στη σημερινή κοινωνία της Τουρκίας. Ο χώρος του πολιτικού Ισλάμ, αλλά και η κοινωνική του βάση, επεκτείνει το διαχωρισμό «εμείς και εκείνοι» και στους Τούρκους που δεν είναι «αληθινοί» πιστοί, όπως αντιλαμβάνονται οι ίδιοι τον όρο πίστη.\nΈτσι, είναι πολύ έντονη η φιλολογία «εμείς και εκείνοι» στο κυβερνόν Κόμμα Δικαιοσύνης και Ανάπτυξης. Τις παραμονές της ανακοίνωσης της υποψηφιότητας που θα στήριζε το κυβερνόν κόμμα για την προεδρία της δημοκρατίας το 2007, ο πρώην Πρόεδρος της βουλής και υψηλά ιστάμενο όνομα του κόμματος, Μπουλέντ Αρίντς, είχε δηλώσει, «ο υποψήφιός μας θα είναι θρήσκος». Τι πάει να πει θρήσκος, δηλαδή εμείς τι είμαστε, ήταν η αντίδραση του πολιτικού και κοινωνικού χώρου που δεν πρόσκειται στο κυβερνόν κόμμα.\nΑναπόφευκτα, λοιπόν, ή μάλλον συνειδητά, τα ζητήματα που επιλέγει να αντιπαρατεθεί το κυβερνόν κόμμα με τους υπόλοιπους, είναι ζητήματα που σχετίζονται με τον έναν ή άλλο τρόπο με τη θρησκεία. Η υπόθεση της μαντήλας έχει αναχθεί σε μείζονα υπόθεση ελευθεριών. Η κατανάλωση και η πώληση οινοπνεύματος είναι αυτό που καταπολεμούν με όποιο μέσο διαθέτουν οι δήμοι που πρόσκεινται στον κυβερνητικό χώρο. Και ο κατάλογος μεγαλώνει.\nΜπορεί δηλαδή να γίνει ένας απολογισμός των τελευταίων 30 ετών και μία σύγκριση με ό,τι επικρατούσε στην κοινωνία κατά τη δεκαετία του ‘70. Είναι βέβαιο ότι η συντηρητικότητα ήταν ανέκαθεν σημείο αναφοράς στην Τουρκία, εξαιτίας της θρησκείας, αλλά και της κοινωνικής δομής. Μην ξεχνάμε ότι ένα μέρος της τουρκικής κοινωνίας στην Ανατολία -στην Ανατολική και τη Νοτιοανατολική Τουρκία- εξακολουθεί να ζει υπό προκαπιταλιστικής μορφής καθεστώς, με το σύστημα των φυλών και των φυλάρχων.\nΑυτό δεν αμφισβητείται. Αλλά ο απολογισμός των τελευταίων τριάντα ετών και ιδιαίτερα των τελευταίων δέκα, δείχνει ότι ένα σημαντικό τμήμα των αξιών με τις οποίες λειτουργούν τα άτομα, οι ομάδες και η κοινωνία, είναι πλέον θρησκευτικές. Γεγονός που κλιμακώνεται με την παρουσία κόμματος του πολιτικού Ισλάμ στην εξουσία.\nΜε άλλα λόγια, το θέμα δεν είναι μικροπολιτικό. Δεν είναι καν άμεσα πολιτικό. Είναι κοινωνικό και για το λόγο αυτό η πολιτική συζήτηση περί έλλειψης εναλλακτικής προς το φιλοϊσλαμικό κυβερνόν κόμμα, πολιτικής μορφής, δεν έχει και μεγάλη σημασία. Η συζήτηση δηλαδή δεν είναι αν θα γίνει πραξικόπημα ή αν θα βρεθεί ηγέτης ή κόμμα που θα καταφέρει να απομακρύνει διά της λαϊκής ψήφου τον Ερντογάν από την εξουσία. Είναι το ποια μπορεί να είναι σήμερα και στο μέλλον η πολιτική συμπεριφορά μιας κοινωνίας που αγκαλιάζει ή προσεγγίζει όλο και περισσότερο την καθοριζόμενη ή επηρεαζόμενη από τις θρησκευτικές αξίες κοινωνική ζωή.\nΑπο "ΔΟΣ & διπλωματια"\nΑναρτήθηκε από Nuclear & Radiological Disasters στις 16:31\nΕτικέτες Διπλωματία, Μουσουλμάνοι, Τουρκία


Αναβάθμιση και επέκταση του Ε.Α.Κ. Ηρακλείου - Υπογράφτηκε Μνημόνιο Συνεργασίας - Sports | AgrinioTimes.gr\nΑρχική » Αθλητισμός » Sports » Αναβάθμιση και επέκταση του Ε.Α.Κ. Ηρακλείου – Υπογράφτηκε Μνημόνιο Συνεργασίας\n13 Ιουλίου 2020 AgrinioTimes Sports, Αθλητισμός\nΑντικείμενο του Μνημονίου η παροχή τεχνικής συνδρομής από την Περιφέρεια Κρήτης στη Γ.Γ.Α., για τη μελέτη και την κατασκευή έργων στις εγκαταστάσεις του Εθνικού Αθλητικού Κέντρου Ηρακλείου.\nΜε το Μνημόνιο τίθεται η βάση για τη συνεργασία Γ.Γ.Α. – Περιφέρειας, προκειμένου να υλοποιηθούν και να ολοκληρωθούν, σε σύντομο χρονικό διάστημα, οι ενέργειες αναβάθμισης των υφιστάμενων εγκαταστάσεων και ακολούθως η υλοποίηση των έργων επέκτασης.\n«Έχουμε τη χαρά να υπογράψουμε σήμερα Μνημόνιο Συνεργασίας με την Περιφέρεια Κρήτης, προς όφελος των εγκαταστάσεων του Εθνικού Αθλητικού Κέντρου Ηρακλείου.


1821 Οι Φράγκοι και ο καπετάν Φραγκιάς. Μια φήμη που μετετράπη σε ευφυές στρατήγημα. – Ελληνικό Ινστιτούτο Ναυτικής Ιστορίας (ΕΛ.Ι.Ν.ΙΣ)\nΑναδημοσίευση από το ιστολογιο Περί Αλός (https://perialos.blogspot.com)\nΓράφει ο Ιωάννης Σ. Θεοδωράτος, Δημοσιογράφος – Αμυντικός αναλυτής, μέλος του ΕΛ.Ι.Ν.ΙΣ.\nΗ είδηση περί άφιξης «της φραγκιάς» οδήγησε στην εγκατάλειψη όλων των θέσεων των Βαρδουνιωτών στην ανατολική Μάνη και την εκκένωση δύσβατων περιοχών και περασμάτων, η άμυνα επί των οποίων θα δημιουργούσε σοβαρά προβλήματα και θύματα στους επαναστάτες. Ακόμη χειρότερα αποτελέσματα επέφερε η φημολογία στους ευρισκόμενους εντός των τειχών του κάστρου του Μυστρά Τούρκους και Βαρδουνιώτες, οι οποίοι αποφάσισαν να το εγκαταλείψουν και να καταφύγουν στην ασφάλεια του φρουρίου της Τριπολιτσάς. Μάλιστα ο τοπικός διοικητής Βακκή Εφέντι παρακινήθηκε από τον πατέρα του Σιεχ Νετζίπ να έλθει το συντομότερο δυνατό στην Τρίπολη. Ο Φραντζής σημειώνει πως οι σύζυγοι των Οθωμανών προέτρεπαν πιεστικά τους άνδρες να μαζέψουν τα υπάρχοντά τους και να φύγουν το συντομότερο δυνατόν για την Τρίπολη. Οι Οθωμανοί του Μυστρά είχαν πανικοβληθεί αφήνοντας στους χριστιανούς τα κλειδιά των σπιτιών τους. Ο Φιλήμων περιγράφει: «Νάτε τα κλειδιά, γειτόνοι. Αν γυρίσουμε, νά ‘ναι ΄δικά μας τα σπήτια κ’αν δέν γυρίσουμε, νά ‘ναι δικά σας» . Η μαρτυρία του Αμβρόσιου Φραντζή για τις επιπτώσεις της φήμης για την «φραγκιά» είναι αποκαλυπτική: «Ακούσαντες οι της πόλεως και των Μπαρδουνίων Οθωμανοί τον τοσούτον κανονιοβολισμόν, έτι μάλλον υπέπεσαν εις παραφροσύνην, και έσπευδεν ο καθείς εξ αυτών να τρέξη με ό,τι δυνηθή ν’ αρπάση πρόχειρον, δια να οχυρωθή εις την Τριπολιτζάν… Εκ τούτου μη δόντες καιρόν, άφισαν των τραπεζών των και τας τροφάς (ούσης ώρας γεύματος) δια να μη τους προφθάσωσιν οι Φράγκοι, και χωρίς να συλλογισθώσιν ούτε οικίας, ούτε κινητήν περιουσίαν, παραδόντες δε μόνον εκ των κινητών των πραγμάτων όσα εδυνήθησαν εις τους αδελφούς Ιατρακαίους, και εις άλλους δια να τα φυλάξωσιν επ’ ελπίδι ότι επιστρέψανες να τα λάβωσι (την 26 Μαρτίου Μ.Μ), ανεχώρησαν όλοι ομού με τόσην βίαν, ώστε αγάδες, κυρίαι, χανούμαι και κοράσια και γραίαι έτρεχον ανυπόδητοι εις τας οδούς δια να εισέλθωσιν εις την Τριπολιτζάν μίαν ώρα προτήτερα...».


senile decay: Της φτώχειας τα στερνά...\nΈγραψεν: I κατά τας 22:10\nRena Fan 27 Δεκεμβρίου 2009 - 9:27 π.μ.\nΑχ, τι μου κάνεις χριστουγεννιάτικα, Ηλία. Θα τρέχω τώρα να βρω βιβλία του Βλαχογιάννη...\nSeirios 27 Δεκεμβρίου 2009 - 9:37 π.μ.\nΚαλημέρα! Μαζί με τον Rena Fan, θα τρέξω κι εγώ για βιβλίο του Βλαχογιαννη...\n(γρήγορα που περνούν οι μέρες...γρήγορα...)\nΤΟ ΓΟΡΓΟΝΙ 27 Δεκεμβρίου 2009 - 6:14 μ.μ.\nΚαι η γειτόνισα έμεινε εκεί, πίσω από τον γκρεμισμένο μαντρότοιχο να μετράει τις πέτρες χάμου στο υγρό χώμα, και να συλλογάτε τις χαμένες ευκαιρίες για μια γλυκειά κουβέντα που δεν ήρθε ποτέ, μιας και η καρδιά τους είχε γίνει πέτρα να καρτεράνε τους ναυτικούς και τους ξενιτεμένους. Δεν περισσευαν πολλά πολλά, ουτε συναισθήματα ούτε λόγια.\nΜόνο, να, έκανε έτσι και χάιδεψε τη γούνα της γάτας, και ήταν σαν νάνιωσε το ζαρωμένο χέρι της Λασκαρούς....\nΑνώνυμος 28 Δεκεμβρίου 2009 - 10:46 π.μ.\nH Λασκαρού, ένα από το διηγήματα που με έκαναν να αγαπώ τα "Ανθολόγια" του δημοτικού....\nI 28 Δεκεμβρίου 2009 - 12:31 μ.μ.\nΑν το κατάφερα, αλήθεια, αυτό αγαπητέ φίλε Απόστολε, θα ήταν υπέροχο... Στις εκδόσεις της "Εστίας" θα βρεις σίγουρα έργα του Βλαχογιάννη.\nΓρήγορα περνούν οι μέρες, γρήγορα περνούν τα χρόνια... Ούτε μιά βδομάδα γιά να φύγει κι αυτός ο "γέρος" χρόνος... Καλή σου μέρα Σείριε!\nΕμπνευσμένος επίλογος Σοφία!!! Φαντάζομαι θα άρεσε και στον Βλαχογιάννη. =^)\nΤα "Ανθολόγια" του Δημοτικού, γενικά, είχαν καταπληκτικά διηγήματα, αγαπητό Καπιταλιστικό Κουμμούνι... Θα ξεχάσω την "Τσάντα και το τσαντάκι" του Ψαθά; Το παραμύθι με τους 12 μήνες; Το παραμύθι με τον σουλτάνο που ήθελε μιά ιστορία που να μην τελειώνει ποτέ; Αποσπάσματα από βιβλία της Λιλίκας Νάκου, του Ηλία Βενέζη, του Άγγελου Βλάχου; Όλα αυτά ήταν η πρώτη μου επαφή με την ελληνική λογοτεχνία, που με έκαναν να την αγαπήσω πολύ. Τώρα άραγε υπάρχει κάτι σαν "Ανθολόγιο" στα δημοτικά σχολεία; Φαντάζομαι, ότι θα εκδιώχθηκε ως κάτι ακραία παλαιϊκό...\nΑνώνυμος 28 Δεκεμβρίου 2009 - 1:16 μ.μ.\nΚι εγώ από εκεί αγάπησα τη λογοτεχνία.\nΚάτι υπάρχει-έχω γιο στο Δημοτικό- αλλά είναι πιο μικρό και δίνεται σε τευχίδια\nμαριάννα 29 Δεκεμβρίου 2009 - 1:43 π.μ.\nΕξαιρετικός ο Βλαχογιάννης! Δυστυχώς επίκαιρος πάντα...\nΕύχομαι καλή πρωτοχρονιά και η νέα χρονιά να είναι δημιουργική, χαρούμενη και με υγεία!\nSide21 29 Δεκεμβρίου 2009 - 2:48 π.μ.\nΝοσταλγικά μου θυμίζει\nτα γιορτινά διηγήματα\nτου "Κοσμοκαλόγερου" ...\nσυντρόφευαν τα παιδικά μας χρόνια !!!\nΕυτυχισμένη τη νέα χρονιά εύχομαι ...\nμε υγεία, ηρεμία και δημιουργικότητα ...\nI 29 Δεκεμβρίου 2009 - 12:37 μ.μ.\nΝά 'σαι καλά, Μαριάννα! Σου εύχομαι επίσης τα καλύτερα γιά τον καινούριο χρόνο και είθε να δίνεις μικρές ή μεγάλες ευκαιρίες στους μαθητές σου, να κρυφοκοιτάζουν από τη χαραμάδα αυτών των διηγημάτων, μαγικούς και αδιανόητους -πια- κόσμους...!\nSide21, έχεις δίκιο! Ο Κοσμοκαλόγερος είναι ένας "ειδικός" των γιορτινών διηγημάτων! Και, ίσως, πριν μας εγκαταλείψουν οι γιορτές να βγει στο φως και κάτι από το δικό του σεντούκι...\nΕπίσης, είμαι σίγουρος πως η σύνοικος αυτού του ιστολογίου σε ευχαριστεί εκ βάθους καρδιάς δια τας ευχάς!!! Και, έτσι ή αλλιώς -σε ένα μπλογκ ζούμε- κάτι θα μου 'ρθει κι έμενα...! :-Ρ\nΧρονοστιβάδα 30 Δεκεμβρίου 2009 - 10:58 μ.μ.\nΜόνο κάτι, Λιακούκο μου ? Μακάρι να βγει αληθινή η ευχή του φίλτατου Άγρυπνου και σου παραχωρώ ευχαρίστως το 90% της ευτυχίας μου (...θα στο 'δινα και τώρα, δηλαδή, αλλά ούκ αν λάβεις παρά του μη έχοντος)... :-)\nΑπό το συγκινητικό διήγημα, που τόσες πολλές αναμνήσεις φίλεψε κι εμένα μέρες που 'ναι, κρατάω τα παρακάτω:\n"...η Λασκαρού ήτανε πολύ περήφανη και δε ζητούσε ούτε καταδεχότανε. Θα πέθαινε νηστικιά, αλλά δε θα ‘βγαινε όξω τον πόνο και την πείνα της να πει."\nΑν ο εγωισμός ήταν χριστουγεννιάτικο δέντρο, η περηφάνια θα ήταν το αστέρι που θα στόλιζε την κορυφή του.\n"Δεν έχουμε αύριο να φάμε, καψερούλα, και θα μείνεις νηστική κι εσύ μαζί μου… σύρε, φεύγα από κοντά μου, δε θέλω να σε βλέπω, παλιόγατα, θα μείνεις νηστική…"\nΑλήθεια, πόσες φορές δεν έχουμε αποδιώξει -με πάμπολλους τρόπους, ακόμα και με το να κάνουμε κακό στον ίδιο μας τον εαυτό- ανθρώπους που έτυχε να μας πλησιάσουν με αγάπη, μόνο και μόνο από φόβο πως κοντά μας θα δυστυχήσουν?\nΥΓ α) Σοφάκι, ΕΓΡΑΨΕΣ !!! Οι πέτρες που στοιβάζονται γύρω μας και μέσα μας και χτίζουν σιγά σιγά το μαντρότοιχο που μας χωρίζει από τους άλλους έχουν ονόματα... γι άλλους είναι οι πίκρες και τα βάσανα, γι άλλους ο φόβος και η ανασφάλεια και γι άλλους απλώς η "διαφορετικότητα" (...αυτό το τελευταίο θέλει πολλή κουβέντα, γιατί ίσως ακούγεται παρεξηγήσιμο, αλλά τέλος πάντων... λόγω της ημέεεεραααας).\nΥΓ βου) Μαριάννα, καλώς όρισες κι ευχαριστούμε για της ευχές σου. ΥΓΕΙΑ πάνω απ' όλα... κι όχι μόνο για μας, αλλά και για τους αγαπημένους μας... για τα παιδιά κυρίως και για τους ηλικιωμένους (...ένα θα σας πω μόνο, πως φέτος, όπως όλα δείχνουν, θα κόψουμε πίτα στην εντατική... και πάλι δόξα τω Θεώ λέμε). Ας έχουμε υγεία, λοιπόν κι όλα τ' άλλα θα έρθουν... καλή διάθεση, αγάπη, έμπνευση, όρεξη για δημιουργία, τόλμη, πάθος και πολλά πολλά κουράγια στην ανηφόρα της εκπλήρωσης των ονείρων μας... αυτές είναι οι δικές μου ευχές ΓΙΑ ΟΛΟΥΣ ... :-)


eviatoday.news: ΑΓ. ΜΑΡΙΝΑ "Ξεχασμένοι από τον θεό" (ακούστε)\nΞεχασμένοι απο το θεό αισθάνονται οι κάτοικοι στις εργατικές κατοικίες Αγίας Μαρίνας, που αντιμετωπίζουν θέμα με την καθαριότητα, τον φωτισμό, τους δρόμους που είναι επικίνδυνοι για ατυχήματα, αφού είναι μες τις λακούβες.\nΣ' αυτά έρχεται να προστεθεί και ο κίνδυνος για τη δημόσια ασφάλεια, αφού τα καλώδια της ΔΕΗ περνάνε μέσα απο τα δέντρα στο μικρό δασάκι που υπάρχει στην περιοχή. Μάλιστα πέρυσι τρεις φορές οι ίδιοι οι κάτοικοι πρόλαβαν και έσβησαν φωτιά που ξέσπασε. Να σημειωθεί ότι στο σημείο δεν είναι εύκολη η πρόσβαση πυροσβεστικού οχήματος, δεδομένης της στενότητας του δρόμου.\nΟ κάτοικος της περιοχής, Γιάννης Φεγγεριάδης μίλησε στο Ράδιο 1 και την Ναντίν Γρηγορίου για την κατάσταση που βιώνουν τα τελευταία χρόνια, και την αδιαφορία που δείχνουν οι αρμόδιοι για τα προβλήματα.\neviatoday.news · ΓΙΑΝΝΗΣ ΦΕΓΓΕΡΙΑΔΗΣ ΑΓ. ΜΑΡΙΝΑ ΠΑΡΑΤΗΜΕΝΗ ΓΕΙΤΟΝΙΑ